Zajednica instituta Srbije - Istorijat\nIstorijat Zajednice instituta Srbije\nZajednica instituta Srbije osnovana je 13. aprila 1990. godine, kao sledbenik Stalne konferencije naučnoistraživačkih organizacija. Osnov za formiranje Zajednice bio je sadržan u članu 4. Zakona o naučnoistraživačkoj delatnosti (Službeni glasnik SR Srbije 12/90). Tada je potpisan Sporazum o osnivanju Zajednice od strane 92 ovlašćena predstavnika instituta i istraživačko-razvojnih jedinica.\nZa prvog predsednika Skupštine Zajednice na osnivačkoj sednici izabran je prof. dr Tomislav Popović, direktor Instituta ekonomskih nauka, koji je u dva mandata rukovodio Zajednicom. U to vreme Zajednica je aktivno učestvovala u izradi Zakona o naučnoistraživačkoj delatnosti, pružanju stručnih konsultacija svojim članovima i redovno je izdavala Bilten koji se bavio analizom finansijskih rezultata instituta i raspodelom sredstava. Uloga i značaj Zajednice bili su posebno izraženi u vreme Republičkog fonda za nauku Srbije, kada je Zajednica aktivno sarađivala sa Savetom fonda.\nOd kraja 1999. do 2001. godine Zajednicom je rukovodio potpredsednik dr Miodrag Stojić iz Instituta za nuklearne nauke „Vinča“.\nPosle izbora dr Zorana Petrovića za predsednika, Zajednica od 2002. godine sve aktivnije radi na ostvarenju svojih zakonskih i statutarnih ciljeva i ostvaruje sve bolju saradnju sa ministarstvom nadležnim za nauku.\nPotpredsednik dr Bojan Radak iz Instituta za nuklearne nauke „Vinča“ predsedavao je Zajednicom od sredine 2015. godine do početka 2016. godine, kada je za predsednika izabran dr Duško Blagojević iz Instituta za biološka istraživanja „Siniša Stanković“.\nDanas je rad Zajednice, pre svega, regulisan članom 28. Zakona o nauci i istraživanjima, u skladu sa kojim zakonom Zajednica ima značajnu ulogu u uređivanju naučnog ambijenta u Srbiji.\nSamoupravni sporazum o udruživanju organizacija naučnoistraživačke delatnosti u Stalnu konferenciju naučnoistraživačkih organizacija\nSporazum o osnivanju Zajednice instituta Socijalističke republike Srbije\nZajednica instituta Srbije iz ugla dugogodišnjeg sekretara Ružice Milenković\nCopyright © 2022. Zajednica instituta Srbije.


Bledo izdanje i težak poraz Radničkog\nKratak period adapacije za nova pojačanja i samo četvorica starosedelaca u startnoj postavi, rezultirali su nepovezanom igrom niškog tima, što je definitnivo zabrinjavajući faktor za renavš na Čairu.\nRadnički se nije proslavio na svojoj novoj evropskoj premijeri. Niški tim poražen je na gostovanju estonskoj Flori rezutlatom 2:0, u prvom meču prvog kola kvalifikacija za Ligu evrope.\nFudbaleirma Radničkog se nije isplatio defanzivan pristup na ovom meču. Trener Simo Krunić je pre puta konstantovao da će cilj njegove ekipe u Talinu biti da sačuva svoj gol i time stvori dobru podlogu pred revanš, međutim Flora je sa dva gola u u poslenjem kvartalu meča pokvarila pranove Nišlija.\nMrežu vicešampiona Srbije načeo je Lepik u 75. minutu, svega nekoliko sekundi nakon ulaska u igru, dok je drugi gol za rivala delo iskusnog Vasiljeva u 89. minutu.\nRadnički je ostavio bled utisak, pred golom rivala je gotovo bio neprimetan, a finiš utakamice je pokazao da je niški tim u problemu i kada je u pitanju defanziva. To se posebno videlo kod drugog gola Flore, kada je Vasiljev čak tri puta neometan šutirao i na kraju uspeo da savlada golamana Petrovića.\nInače, novajlija na golu Nišlija je definitiivno bio najbolji pojedniac gostiju na ovoj utakmice, u prilog tome ide i uspešna intervencija u 52. minutu kada je osujetio stopostonu šansu estonskog tima.\nPodsetimo, bojleg iz ovog dvomeča očekuje okršaj sa nemačkim Ajntrahtom. Najadmo se da će niškom timu ovo biti dodatna ambicija da popravi utisak u revanšu koji je na programu narednog četvrkta na Čairu.\nGO Zemun: 100 dečjih autosedišta za porodilje\nMilojević pred Helsinki ne želi da prognozira rezultat (video)\nPoznate sudije srpskim timovima u evropskim kvalifikacijama\nPreusmeravanje saobraćaja u preticajnu traku između Caričine Doline i tunela Manajle\nVanja Marinković u Španiji, Partizanu naknada za transfer


Klub SDA: Izgubljeni premijer Forto, i njegova Vlada, za katastrofalno stanje optužuju građane\nZOVU IH DA SE VRATE\nNajavljuju hitne sjednice, koje zatim otkazuju, jer valjda nisu toliko hitne. Donose besmislene, štetne i kukavičke mjere, a predstavljaju ih kao hrabre poteze\nZOVU IH DA SE VRATE Klub SDA: Izgubljeni premijer Forto, i njegova Vlada, za katastrofalno stanje optužuju građane\nSDA: Izgubljeni premijer Forto\nU jeku pandemije, kada su brojke u Kantonu Sarajevo vrlo zabrinjavajuće, predsjedavajući Skupštine KS Elvedin Okerić, neustavni ministar Enver Hadžiahmetović i šef tzv. Četvorke Elmedin Konaković već danima nisu u Kantonu Sarajevo, čak ni u državi Bosni i Hercegovini, saopćeno je iz SDA.\n- U međuvremenu izgubljeni premijer Forto, i njegova Vlada, za katastrofalno stanje optužuju građane, privrednike, pa čak i više nivoe vlasti, sviju osim samih sebe.\nNajavljuju hitne sjednice, koje zatim otkazuju, jer valjda nisu toliko hitne. Donose besmislene, štetne i kukavičke mjere, a predstavljaju ih kao hrabre poteze.\nNa sve navedeno Ustavni sud je proglasio Zakon o izmjenama i dopunama Zakona o organizaciji i djelokrugu organa uprave i upravnih organizacija Kantona Sarajevo neustavnim, te potvrdio argumentaciju Kluba SDA prilikom formiranja ove većine i njihove Vlade. Uprkos presudi Ustavnog suda, koja zapravo znači da Ministarstvo komunalne privrede, infrastrukture, prostornog uređenja, gradnje i zaštite okoliša, kao i nova dva ministarstva obrazovanja više ne postoje, ministre navedenih ministarstava to ne sprječava da donose razne odluke, a u slučaju Ministarstva za visoko obrazovanje, nauku i mlade da čak dijele stotine hiljada maraka budžetskih sredstava.\nPozivamo Okerića da se odmah vrati u Sarajevo, te da hitno zakaže nastavak redovne sjednice koju je prekinuo prije 8 dana na prvoj tački.\nPozivamo ga i da zakaže hitnu sjednicu na kojoj će se naći tačka razrješenja neustavnih ministara i rješavanje novonastale ustavne i pravne krize koju su, svojim neznanjem, “eksperti" prouzrokovali usred zdravstvene i privredne krize u Kantonu Sarajevo, te da se ova Vlada konačno počne baviti pandemijom i krizom na ispravan način - naovde iz SDA.\nIzetbegović i Čović nastavili razgovore\nMijatović: Kakva je razlika između Bakirovog Budnje i Dodikovog Radišića?\n11.03.2021 u 11:08\nSDA NIP Elmedin Konaković


YOU ARE AN IDIOT, PLEASE ACT ACCORDINGLY - Marketing Mreža\nYOU ARE AN IDIOT, PLEASE ACT ACCORDINGLY\nIzložba crteža, grafika i objekata Slavimira Stojanovića pod nazivom “YOU ARE AN IDIOT, PLEASE ACT ACCORDINGLY” biće otvorena do 1. februara ove godine u Galeriji Podroom Kulturnog centra Beograda (Trg republike 5).\nNa izložbi će biti prikazani radovi sa Slavimirove izložbe NEVER BORING održane u Parizu 2011. godine, u Kulturnom centru Srbije, ali i niz novoh grafika, crteža, akrilika i objekata koji svi zajedno idealno korespondiraju sa naslovom izložbe “You Are An Idiot Please Act Accordingly”. Izložba se bavi fenomenom stada i pojedinca u okviru komunikacijskog sistema upravljanja masama. Prema Slavimirovim rečima “Izložba je ‘izuzetno pretenciozna’, jer ima po običaju previše radova i zato što skromnu izložbu u tako velikom i zahtevnom prostoru nisam znao da napravim. U vremenu u kome živimo, ovde u Beogradu, kreativnost se povukla pod naletom veprova, dakle, šarmantnih političara i još uglednijih biznismena, a sve što pokušavam je da joj vratim funkciju autoironije, kao jedinog lekovitog sredstva za očuvanje zdravog razuma. Otuda i preterivanje, pretencioznost počinje već sa nazivom izložbe, a završava se sa eksplicitno živopisnim skulpturama svakodnevnih fizioloških potreba”.\n„Pošto profesionalno potičem iz advertajzing industrije, koju danas nazivamo industrijom proizvodnje želja, imam pravo i moralnu potrebu da taj sistem, od koga inače živi moja porodica i milioni ljudi na planeti, stavim pod lupu i probam da ukažem na niz nepravilnosti koje nastaju u masovnim komunikacijama. Živimo u globalnom sistemu u kome je, u cilju lakšeg upravljanja, poželjno brisanje granica između javnog i privatnog, opšteg i intimnog. Kada se na takav sistem gleda iz ugla pojedinca, potpuno sluđenog digitalnom revolucijom, koji relevantnost gomile informacija, naredbi i ukaza, neminovno dovodi u pitanje, on postaje gomila šumova iz kojih možemo izvući nov kvalitet. Pojedinac, na kraju, nije samo šraf, nije samo ovca za šišanje, u njegovoj suštini je različitost i on svaku poruku, ma koliko ona uniformna bila, interpretira samo na sebi specifičan način. Izložba je upravo prikaz tih neočekivanih interpretacija, koje ulivaju nadu u ljudsku vrstu.“


Amerièki balkanolog, profesor Norman Sigar, o Vojislavu Koštunici i buduænosti Srbije - 2002-01-14\nOcenjujuæi Koštunicinu politiku nastavkom politike njegovog prethodnika, Miloševiæa, profesor Norman Sigar konstatuje da jugoslovenski predsednik uživa podršku konzervativnih elemenata unutar pravoslavne crkve, intelektualnih krugova, posebno memorandista, kao i delova vojske i policije. Uspeh takve politike ugrozio bi liberalne trendove unutar vladajuæeg DOS-a - smatra Sigar i u znatnoj meri bi omeo demokratizaciju Srbije. No, ugledni amerièki balkanolog takoðe ukazuju da je Koštunica pokazao da u odreðenim uslovima menja stanovišta:\n“On je èlan šire koalicije i ne uživa samostalnu moæ, mada bi je mogao steæi u buduænosti. Ukoliko uspe da ostvari neke od svojih ciljeva, to æe samo uèvrstiti njegova stanovišta. Meðutim, sve dok meðunarodna zajednica i liberalni elementi u DOS-u imaju uticaja i mogu da ga koèe, mislim da æe Koštunica kao realista menjati svoja gledišta, èak i protiv svoje volje.”\nU kontekstu dalje demokratizacije Srbije, ugledni amerièki balkanolog smatra veoma važnim da se meðunarodna zajednica jasno odredi prema dva postojeæa politièka trenda u Srbiji:\n“Povratna informacija je vrlo važna. Na primer, u Bosni i Hercegovini meðunarodna zajednica ne samo da ne bi trebalo da odobrava dalje razdvajanje entiteta, nego bi trebalo da radi na njihovoj eliminaciji. Posebno kada je reè o Republici Srpskoj, koju Koštunica vidi kao prelaznu fazu do potpunog odvajanja od Bosne i Hercegovine. Isto važi za Kosovo. Meðunarodna zajednica ne bi trebalo da prihvati ni dugoroèno razvijanje entiteta niti povratak na status kvo od pre 1991. godine, sa vraæanjem na scenu jugoslovenske vojske, policije i jugoslovenskog pravnog sistema, što Koštunica još uvek vidi kao svoj cilj. Svaki takav kompromis bi samo ojaèao poziciju Koštunice i oslabio liberale koji žele da prekinu sa nedavnom prošlošæu Srbije. Meðunarodna zajednica takoðe treba da nastavi da vrši pritisak za potpunu saradnju Beograda sa Tribunalom. Suprotno bi samo oslabilo liberalne trendove u Srbiji, što je loše ne samo za ceo region, nego i za buduænost Srbije”.\nProfesor Sigar dalje istièe da meðunarodna zajednica treba jasno da predoèi zasluge liberalnog krila DOS-a:\n“Pošto je tokom svojih putovanja u inostranstvo obasipan poštovanjem ispada da je zahvaljujuæi njemu postignut napredak. No, u stvari taj je progres najèešæe postignut uprkos njemu i njegovom odugovlaèenju. Njega drugi u DOS-u primoravaju na odreðene korake. Bilo bi dobro odrediti šta je èija zasluga. Mislim da meðunarodna zajednica takoðe treba jasno da predoèi kriterijume od kojih zavisi puna integracija Srbije u zajednicu demokratskih zemalja. Kljuèni uslov je saradnja sa Haškim tribunalom.”\nVojislav Koštunica nerado saraðuje sa Haškim tribunalom zbog strepnje da bi suoèavanje sa zloèinima poèinjenim u ime Srbije delegitimisalo njegova osnovna politièka uverenja, tvrdi Sigar. “Njemu veoma teško pada ne samo izvinjenje za poèinjene zloèine, nego i potreba svoðenja bilansa pred licem pravde”, kaže Norman Sigar, koji takoðe zakljuèuje da se Srbija i još uvek nalazi na raskrsnici i da æe tek sledeæi izbori pokazati za šta se opredeljuje veæina graðana zemlje za prošlost ili demokratsku buduænost.


Vlada Republike Srpske traži osudu pretnji bošnjackih politickih lidera\nizvor: agencije foto: 05.05..2018.\nBANjALUKA- Vlada RS pripremila je za SB UN izveštaj za period od novembra prošle do aprila ove godine u kojem se traži osuda pretnji bošnjačkih političkih lidera nasiljem i oružanom agresijom, kao i da SDA blokira izvršenje odluke Ustavnog suda BiH o Izbornom zakonu, jer želi da zadrži mogućnost da Bošnjaci biraju ne samo bošnjačke, nego i hrvatske predstavnike.\nU prvom delu izveštaja, koji u ime Srpske podnosi predsednik Republike generalnom sekretaru i zemljama članicama SB UN, naglašava se stav da Dejtonski mirovni sporazum mora biti sproveden u izvornom obliku, što se odnosi i na političku strukturu predviđenu Ustavom BiH.\n„Sporazumom je postavljena dugotrajna struktura održivog političkog sistema u BiH. Pretnje nasiljem i oružanom agresijom od bošnjačkih političkih lidera kao odgovor na politička neslaganja podrivaju Dejtonski mirovni sporazum i moraju biti osuđene. Uprkos ovim pretnjama, Republika Srpska je opredijeljena za rešavanje sporova mirnim i ustavnim sredstvima”, navodi se u izveštaju.\nU drugom delu izveštaja objašnjava se da su potpuno lažni politički motivisani navodi skorijeg datuma da se Republika Srpska militarizuje, saopšteno je iz Biroa vlade za odnose sa javnošću.\n„Nedavna nabavka pušaka za policiju Republike Srpske, neophodna za modernizaciju, bila je u potpunosti transparentna i realizovana uz dozvolu svih relevantnih agencija na nivou BiH. Slična nabavka izvršena je u Federaciji BiH bez ijedne kritike”, istaknuto je.\nU izveštaju se dodaje da Republika Srpska ima prijateljske odnose sa Rusijom i zapadnim zemljama, ali nije agent nijedne strane države, te da vlasti Republike Srpske nisu povezane ni sa jednom paravojnom grupacijom, a njeni lideri isključuju nasilje kao način rešavanja neslaganja.\nU trećem delu izveštaja naglašava se da građani BiH moraju imati mogućnost da biraju svoje lidere bez uplitanja stranih država.\n„Prema izveštajima američke vlade, SAD intenziviraju svoja dugogodišnja nastojanja da utiču na izbore u BiH posredstvom finansiranja medija. SAD treba da u potpunosti obelodane sredstva koja su dale medijima u BiH i prestanu da ta sredstva koriste s ciljem uticanja na izbore”, objašnjava se u izveštaju.\nU četvrtom delu izveštaja govori se o nastojanjima vodeće bošnjačke stranke SDA da opstruiše izvršenje važnih sudskih odluka koje su od presudnog značaja za izbore.\n„Neophodno je da BiH donese zakon koji je nužan za izvršenje odluke i tako izbjegne ustavnu krizu. Eventualni pokušaj visokog predstavnika da ovo pitanje reši odlukom ne bi bio ni zakonit, niti mudar”, dodaje se u tekstu.\nU petom delu izveštaja govori se o pretnji od džihadističkog terorizma u BiH, koja raste sa povratkom boraca sa ratišta na Bliskom istoku u BiH, koja ostaje sigurno utočište za radikalne islamiste.\nU izveštaju se naglašava da BiH obezbeđuje takvo utočište još od kada je SDA pozvala mudžahedine u BiH tokom rata devedesetih godina prošlog veka.\n„Politike BiH i nerad bezbednosnog aparata BiH takođe su pomogli da se zemlja pretvori u utočište džihadista. Isto tako, povećano je i finansiranje i prisustvo vehabizma u BiH. Sve veća pretnja od džihadističkog terorizma u BiH izaziva ne samo bojazan građana Republike Srpske, nego i država članica Evropske unije”, istaknuto je u tekstu.\nU šestom delu izveštaja ističe se čvrsta podrška Republike Srpske evropskim integracijama BiH, te se navodi da Srpska izražava zadovoljstvo što se mehanizam koordinacije za evropske integracije pokazao kao delotvoran uprkos tome što su se njegovom uvođenju protivili bošnjački politički lideri.\n„Republika Srpska realizuje Reformsku agendu za evropske integracije i sprovodi druge reforme s ciljem promovisanja ekonomskog rasta. Jedna od reformi potrebnih da bi BiH postala zemlja sa punim suverenitetom i članica EU je zamena stranih sudija Ustavnog suda BiH državljanima BiH, što podržava ne samo Republika Srpska, nego i hrvatski politički lideri u BiH”, dodaje se u 19. izveštaju u kojem Srpska izražava svoja viđenja o pitanjima u BiH, s ciljem razjašnjavanja svojih stavova članovima Saveta bezbednosti i međunarodne zajednice.\nU sedmom segmentu izveštaja, Srpska traži da međunarodna zajednica poštuje Dejtonski mirovni sporazum i suverenitet BiH, između ostalog i tako što će zatvoriti Kancelariju visokog predstavnika.


Turizam - jedan od fokusa online konferencije o ženskom inovativnom preduzetništvu „WOMEN’S INNOVATION DAY“ - News - Turistički svet\nTurizam - jedan od fokusa online konferencije o ženskom inovativnom preduzetništvu „WOMEN’S INNOVATION DAY“\nKonferencija o ženskom inovativnom preduzetništvu „Women’s Innovation day“, održaće se 29. oktobra 2020, u organizaciji Centra za tranziciju i ljudska prava „Spektar“, a u saradnji sa Ministarstvom za inovacije i tehnološki razvoj.\nZbog aktuelne zdravstvene situacije biće to online konferencija koja će okupiti preduzetnice, predstavnice udruženja i preduzetničkih asocijacija, nezaposlene žene sa evidencije Nacionalne službe za zapošljavanje zainteresovane da pokrenu sopstveni posao, IT i marketing eksperte i sve ostale koji su motivisani za inovativne koncepte i strategije poslovanja.\nUčesnici ovogodišnje konferencije govoriće o inovativnim rešenjima u poslovanju, posebno u vreme krize izazvane pandemijom virusa Covid–19, kao i o novim idejama za uspešno poslovanje, primeni novih tehnologija i kanala komunikacije, kao i o savremenom marketingu.\nInače, ciljevi ovogodišnje online konferencije „Women’s Innovation day“ su, pre svega, promocija i popularizacija inovacija i posebno ženskog inovativnog preduzetništva; podizanje svesti privrednih subjekata u Srbiji, posebno onih čiji su vlasnici žene, da prepoznaju i prihvate inovacije kao osnov savremenog poslovanja; ekonomsko osnaživanje i podsticanje žena da se bave preduzetništvom ili da unaprede svoj biznis kroz inovativan koncept i prihvatanje novih ideja, kao i doprinos sveukupnom razvoju srpske privrede i lokalnih zajednica.\nSvi zainteresovani moći će da prate konferenciju i aktivno učestvuju u njoj putem linka na sajtu konferencije ili preko live streama na youtube kanalu Centra Spektar. Za sve dodatne informacije: spektarcentar@gmail.com


Investicije i projekti koji se rade u kompaniji “Alumina” predstavljaju budućnost ovog kolektiva, konstatovano je na sjednici rukovodstva „Alumine“ i sindikalnog odbora Sindikata metalske industrije i rudarstva, u čijem radu su učestvovali Milorad Motika, predsjednik Upravnog odbora kompanije, zatim Mile Matić, član Upravnog odbora i direktor Zajedničkih poslova u „Alumini“, Tane Peulić, predsjednik Granskog sindikata metalske industrije i rudarstva, Radenko Smiljanić, predsjednik, te Živka Pavlović i Dalibor Kandić, potpredsjednici sindikalne organizacije metalske industrije i rudarstva u „Alumini“, kao i Milan Marković, član Republičkog odbora Granskog sindikata metalske industrije i rudarstva.\n„Interes ovog poslovodstva je da se fabrika još dinamičnije razvija i osvaja nove proizvode i tehnologije, te stoga moramo brže raditi, tako da svaki radnik, na svom radnom mjestu, mora dati maksimalni doprinos“, naglasio je Milorad Motika, predsjednik Upravnog odbora “Alumine”.\n„Već od januara krećemo punim intenzitetom i zato ćemo tražiti maksimalni angažman svih zaposlenih“, istakao je Motika, uz obećanje da će se nastaviti redovnost isplata plata i regresa u 2017. godini.\n-U „Aluminu“ je jako lijepo doći, jer sa rukovodstvom imamo korektan odnos po svim pitanjima. Uvijek budemo adekvatno informisani i postižemo korektan dogovor između dvije strane, - rekao je Peulić i izrazio zadovoljstvo novim projektima koji se realizuju u ovoj fabrici, jer oni, kako je rekao, predstavljaju novi korak u budućnosti fabrike i svih zaposlenih.\n„Ovo što sam čuo od predsjednika Upravnog odbora i njegovih saradnika, garantuje zaposlenost više od 1.300 zaposlenih sa tendencijom prijema novih radnika. Mislim da je „Alumina“ najpozitivniji primjer u prerađivačkoj industriji u Republici Srpskoj“, istakao je Peulić.


Đorđević umesto potpisa predao RIK-u prazne kutije i nalepnice "IZDAJNIK": Mafija se ne ruši na izborima - Politički.rs\nDanas se na političkoj sceni Srbije odigrao do sada neviđeni performans. Lider pokreta Oslobođenje Mlađan Đorđević sa svojim saborcima, predao je članovima Republičke izborne komisije, umesto potpisa građana za kandidaturu za predsedničke izbore, prazne kutije i podelio nalepnice sa likom predsednika Aleksandra Vučića i natpisom “IZDAJNIK”.\nLider pokreta Oslobođenje Mlađan Đorđević, danas je još jednom dokazao svoju doslednost u borbi protiv režima Aleksandra Vučića i nepristajanje na trule kompromise i učestvovanje u farsi od izbora.\nIako su mediji poslednjih dana najavljivali da je Đorđević odustao od bojkota i da će učestvovati na predsedničkim izborima kao jedan od kandidata, vođa Oslobođenja je danas pokazao da je sve to bila režimska propaganda s ciljem da se pokaže da u Srbiji ne postoji prava opozicija i da su svi isti.\nMlađan Đorđević, sa svojim saradnicima, danas je Republičkoj izbornoj komisiji doneo prazne kutije koje su po njemu “slika beznađa i slika rastavljenih porodica zbog ekonomske bede i zbog izostanka pravde u SNS Srbiji, iz koje se beži i koja se prazni”, i predao nalepnice, koje su se nalazile u jednoj od kutija, sa natpisom “IZDAJNIK”, koje po njegovim rečima ukazuju “da je Aleksandar Vučić izdao Rusiju i time ugrozio nacionalne interese Srbije”.\nĐorđević se po izlasku iz RIK-a obratio medijima i objasnio razloge za ovu akciju:\n“Mi smo danas došli da probijemo medijsku blokadu. Ovo je jedini način da se čuje naš apel i naš vapaj. Cilj današnjeg dolaska ovde je da još jednom ukažemo narodu da je Aleksandar Vučić izdajnik koji je protivno volji apsolutne većine srpskog naroda glasao za osudu Rusije u Generalnoj skupštini Ujedinjenih nacija, koji priprema uvođenje sankcija Rusiji, čime direktno ugrožava srpske nacionalne interese na Kosovu i Metohiji i u Republici Srpskoj”, pojasnio je Đorđević.\n“Srpski narod je protiv bilo kakve konfrontacije s Rusijom, a Aleksandar Vučić tu volju naroda krši”, istakao je.\n“Mi danas nećemo predati potpise za predstojeće izbore u Srbiji, jer, kao što smo ranije rekli, na lažnim i nameštenim izborima ne želimo da učestvujemo. Danas predajemo prazne kutije, jer su ovi izbori samo farsa kojom režim želi da stekne legitimitet za svoju izdaju, pljačku i uništavanje Srbije. U tome mu pomažu svi oni koji će na ovakvim izborima učestvovati”, napomenuo je lider Oslobođenja i još jednom naglasio:\n“Mafija se ne pobeđuje na izborima. Ove prazne kutije su slika beznađa, rastavljenih porodica i ispražnjene Srbije koju svakodnevno napuštaju najvredniji i najsposobniji ljudi bežeći od mafijaškog režima koji je devastirao i unazadio ovu zemlju. Ovim činom ukazujemo na besmisao izbora, jer se na njima bira klan koji će da nastavi da pljačka Srbiju, svađa Srbe i izdaje nacionalne interese. Na čelu tog klana je onaj čiji lik se nalazio u ovim kutijama”, završio je svoje obraćanje Mlađan Đorđević.\nTagged: ALEKSANDAR VUČIĆ, IZDAJNIK, MLAĐAN ĐORĐEVIĆ, POKRET OSLOBOĐENJE, PREDSEDNIČKI IZBORI, PREDSEDNIČKI KANDIDAT


VB nije prihvatila da se odrzi sednica SB UN o Buči\nTanjug 4. aprila 2022. 11:27\nMOSKVA – Velika Britanija nije dala saglasnost da bude održana sednica Saveta bezbednosti UN o situaciji u ukrajinskom gradu Buča,.\nRusija će danas ponovo zatražiti sazivanje sednice o tom pitanju, saopštila je portparolka ruskog MSP Marija Zaharova.\nOna je na Telegramu napisala da će Rusija danas ponovo zatražiti sazivanje sednice Saveta bezbednosti u vezi sa, kako je navela, „zločinačkim provokacijama ukrajinske vojske i radikala u tom gradu“, prenosi RIA Novosti.\nBritanski misija pri UN, koja predsedava SB u aprilu, saopštila je da će Savet bezbednosti održati ranije zakazanu raspravu o Ukrajini u utorak, a da se neće sastati u ponedeljak na zahtev Rusije, javlja Rojters.\nDogađaji u gradu Buča kod Kijeva dodatno su rasplamsali uzajamne optužbe Rusije i Ukrajine koje su u vojnom sukobu od početka ruske intervencije u Ukrajini 24. februara.\nNaime, ukrajinske vlasti i mediji podelili su snimak, navodno snimljen u gradu Buča u Kijevskoj oblasti, na kojem se vide tela poginulih koja leže na putu. Ukrajina je optužila Rusiju da je počinila ratni zločin u tom gradu, što Moskva kategorički odbacuje i najavila istragu.\nMinistarstvo odbrane Rusije tvrdi da su sve fotografije i video materijali koje je objavio Kijev „provokacija“ i da su sve ruske jedinice napustile Buču 30. marta.\nGlavni ruski istražitelj naredio je danas pokretanje zvanične istrage povodom, kako je navedeno, ukrajinskih „provokacija“ nakon što je Kijev optužio rusku vojsku za ubistva civila u gradu Buča.


E-dukator za bezbedniju internet kupovinu - TV ZONA PLUS - HD\nMay 10, 2016 E-dukator, potrosci\nInternet kupovina predstavlja kupovinu budućnosti, ali srpski potrošači još nisu dovoljno hrabri, a možda ni edukovani da bi je više koristili.\nKupci koji proizvode i usluge naručuju preko interneta uglavnom ne znaju kome da se žale ukoliko bi došlo do problema. A problema ima, posebno ako se koriste neprovereni sajtovi i prodavci.\nPotrošači se žale da na kućnu adresu ne dobiju ono što su naručili, da se zloupotrebljavaju njihovi lični podaci, da nikada ne stigne ono što su naručili, kaže Nevena Praizović iz Sektora za zaštitu potrošača Ministarstva trgovine.\nU Srbiji je razvijena specijalizovana internet platforma E-dukator koja daje odgovore na sva pitanja potrošača o online kupovini – kome da se obratimo kada imamo problem, da li će na kućnu adresu stići ono što smo naručili, kako da znam da li je trgovac od poverenja, da li je upisan u APR-u ili obavlja crnu trgovinu, koji je rok u kome mogu da se žalim i ostvarim svoja prava.\nDakle, najvažnije je proveriti da li je trgovac registrovan i znati da roba može da se vrati u roku od 14 dana, kao i da imaju pravo da dobiju svoj novac nazad.\nOvo je prva takva internet platforma u Srbiji a nastala je u okviru projekta Razvoj elektronskog poslovanja, koji sa 2,5 miliona evra finansira Evropska Unija. Nije samo cilj osnažiti potrošače, već i mala i srednja preduzeća, a kroz obuku su prošli predstavnici više od 400 firmi .\nObuke su bile vrlo uspešne i sada imamo zaista dobru bazu podataka kompanija sa kojima radimo na unapređenju njihovog e poslovanja, vođa projekta “Razvoj elektronskog poslovanja”ističe Lašek Jakubovski.\nPrema rezultatima istraživanja koje je urađeno u okviru ovog projekta, oko 35% građana kupuje online, najviše odeću i obuću i to uglavnom na domaćim sajtovima jer veruju da su sigurniji.


BTC $36.431 -3,34%\nBNB $369 -3,77%\nSOL $90 -6,15%\nFondacija Iota najavila je partnerstvo sa inkubatorom startapa Nova za finansiranje startupa koji koriste Iota tehnologiju.\nFondacija Iota, kompanija koja stoji iza kriptovalute Iota (MIOTA), objavila je svoje partnerstvo sa startap inkubatorom Nova putem saopštenja za medije koje je podelio Cointelegraph 18. februara.\nPrema saopštenju, partnerstvo ima za cilj da finansira nove startape koji koriste Iota platformu kroz program “Iota cofoundery” na veb stranici Nove, koji se fokusira na rane faze razvoja startapa i početnog finansiranja. Program takođe dodeljuje izabranim startapima pristup programu mentorstva i tehničkom startap timu, koji se sastoji od preko 20 startap konsultanata specijalizovanih za tehnologiju.\nNova je, kako se izveštava, do sada osnovala preko 80 tehnoloških startapa, a više od polovine njih je i dalje aktivno nakon više od tri godine. U saopštenju se navodi da je prosečna stopa preživljavanja od tri godine u proseku 10%.\nKako je objavio Cointelegraph u novembru prošle godine, decentralizovani internet protokol Tron objavio je svoje planove za lansiranje blokčein fonda, koji je usmeren na blokčein igrice, nazvan Tron Arcade.\nU decembru 2018. godine, Binance Labs, glavni poduhvat kripto berze Binance, objavio je svoju prvu grupu blokčein projekata iz svog Inkubator programa.\nNedavno je “Incubator Ethereum Classic Labs” pokrenuo novi razvojni tim Ethereum Classic (ETC), ETC Labs Core.


Podgorica: Građani na protestu tražili ostavku ministarke Bratić, poručili da neće dozvoliti fašizam u školama\nPovod za protest je odluka resora prosvjete da za direktore OŠ „Jugoslavija“ u Baru i za direktora Doma učenika u Beranama imenuje osobe koje veličaju presuđenog ratnog zločinca Ratka Mladića\nAdel Omeragic | 21.07.2021\nGrupa građana, zajedno sa predstavnicima nevladinog sektora i političkih partija, protestovala je danas ispred Ministarstva prosvjete, kulture, nauke i sporta Crne Gore zbog kadrovske politike koju vodi ministarka Vesna Bratić, javlja Anadolu Agency (AA).\nOkupljeni su danas poručili da neće dozvoliti fašizam u Crnoj Gori, niti "srpski svet" preko djece, a zatražili su i smjenu ministarke Bratić.\nOdlukom Bratić, nastavnica Rada Višnjić, koja je imenovana za direktoricu škole u Baru je tokom prošle godine svoja vjerska ubjeđenja pokušavala da prenese i na djecu drugačijeg religijskog opredjeljenja. Takođe, ona je nakon presude Ratku Mladiću, ratnom zločincu, pravosnažno osuđenom za genocid u Srebrenici, Mladiću posvetila pjesmu koju je javno objavila. Odlukom aktuelne ministarke, Goran Kiković je imenovan za direktora Doma učenika u Beranama. Riječ je o predsjedniku četničkog pokreta u ovom gradu, predlagaču da jedna od beranskih ulica nosi naziv po Ratku Mladiću i inicijatoru da se podigne spomenik Pavlu Đurišiću.\nIzvršni koordinator Građanske inicijative Ljubomir Filipović kazao je da su se okupili kao građani i da se neće miriti sa ovim što se dešava u obrazovanju.\n“Gradićemo našu zemlju na temeljima antifašizma, a nećemo dozvoliti širenje četničke ideologije. Ne moraju voljeti Crnu Goru, ali je moraju poštovati. Kome se ne dopada tamo su mu vrata, ovdje izdajnicima nema mjesta”, kazala je Vuksanović Stanković.\nPredsjednik Savjeta Građanske inicijative “21. maj” Miodrag Živković poručio je „da nećemo fašizam u Crnoj Gori“.\n“Mi u GI '21. maj' smo se okupili oko zaštite temeljne vrijednosti Crne Gore, koje su na udaru velikosrpskog projekta koji od 30. avgusta satire i mrcvare Crnu Goru. Ova sječa direktora škola nije zapamćena nigdje u demokratskom svijetu, niti u desničarskim režimima”, ističe Živković.\nPredsjednik Socijaldemokratske partije (SDP) Raško Konjević je juče saopštio da je pripremljena interpelacija, u kojoj će se tražiti smjena ministarke prosvjete, nauke, kulture i sporta Vesne Bratić i da će danas biti proslijeđena partijama koje čine vlast – GP URA i Demokratama, ali i opoziciji.\nCrna Gora protest Vesna Bratić


Ovogodišnji Kopaonik biznis forum, najznačajniji poslovni događaj u zemlji i regionu, ove godine se održava od 24. do 27. maja u hotelu Metropol u Beogradu, a tema 28. izdanja foruma je „Svet posle Covid-19: novi izvori rasta u promenjenim uslovima poslovanja“. Kompanija Mastercard je već šest godina za redom zvanični partner Foruma, a kao rezultat višegodišnje uspešne saradnje, Kopaonik biznis forum i kompanija Mastercard sa ponosom najavljuju nastavak partnerstva i u naredne tri godine, u periodu od 2022. do 2025. godine.\n“Za nas organizatore partnerstvo sa kompanijom Mastercard obezbeđuje dodatnu sigurnost u dostizanju veće vidljivosti, jačanju uticaja i kontinuiranom unapređenju kvaliteta ovog važnog događaja. Izuzetna nam je čast i zadovoljstvo što je kompanija Mastercard uvidela vrednost i značaj foruma kao interaktivne platforme za razmenu iskustava i mišljenja, građenje mreže poslovnih kontakata, promociju i unapređenje poslovanja, kao i realizaciju poslovnih ideja i društveno odgovornih inicijativa”, izjavio je predsednik Saveza ekonomista Srbije, Aleksandar Vlahović.\n„Kao tačka sastajališta javnog, privatnog i međunarodnog sektora, Kopaonik Biznis Forum je dobar način da svake godine podvučemo crtu i vidimo koliko smo odmakli na zajedničkom putu modernizacije tržišta, kao i da napravimo plan za dalji rast. Međunarodna stručnost, kapaciteti i inovacije koje naša kompanija donosi i godinama deli sa učesnicima ovog eminentnog događaja već su pokrenule nekoliko značajnih inicijativa usmerenih ka digitalizaciji tržišta, borbi protiv sive ekonomije i povećavanju nivoa rodne ravnopravnosti. Radujemo se nastavku saradnje sa Kopaonik Biznis Forumom i tome da i dalje budemo stabilan partner javnog i privatnog sektora i pokretač socio-ekonomskog razvoja koji osnažuje naše čitavo društvo,“ istakla je Jelena Ristić, direktorka za tržišta Srbije, Crne Gore i Bosne i Hercegovine u kompaniji Mastercard.\nNa otvaranju foruma pored organizatora, prisutnima će se obratiti Mark Barnet, predsednik kompanije Mastercard za Evropu.


U Austriji počinje isplata 360 evra po detetu i 450 evra nezaposlenima\nVestiAustrijaU Austriji počinje isplata 360 evra po detetu i 450 evra nezaposlenima\nDodatak koji će uskoro biti isplaćen u vidu jednokratne pomoći se odnosi na sve one koji primaju redovan dečji dodatak, kao i za nezaposlene koji nisu radili od maja do avgusta.\nVlada Austrije najavila je da će početi sa isplatom jednokratne pomoći poradicama, u vidu “korona bonusa” koji iznosi 360 evra po detetu. Ova odluka doneta je u junu 2020. godine i prema najavi Vlade biće uplaćeno ukupno oko 678 miliona evra za 1,8 miliona dece, koja imaju pravo na ovaj porodični dodatak.\nOva pomoć za porodice sa decom namenjena je za ublažavanje finansijskih posledica zbog korona krize, ali i kao stimulacija za ekonomiju. Stručnjaci smatraju da će ovaj novac biti ubrzo potrošen od strane porodica, naročito kod roditelja sa manjim primanjima, čime će se stimulisati potrošnja i ekonomija.\nPlaćanje treba da bude izvršeno u septembru, a na dodatak od 360 evra ima pravo svaka porodica koja prima dečji dodatak. Posebna prijava nije potrebna.\nOko 137.000 korisnika koji žive u inostranstvu primiće ovaj jednokratni dodatak u manjem ili većem iznosu u zavisnosti od životnih troškova u zemlji u kojoj trenutno žive.\nU septembru će dodatnu finansijsku pomoć dobiti i nezaposleni. Svako ko je bio bez posla 60 dana od maja do avgusta, dobiće jednokratnu pomoć u iznosu od 450 evra.\nPoreska reforma koja je doneta zbog korona-krize stupila je na snagu od 8. septembra 2020. godine, sa retroaktivnim učinkom od početka godine, što znači da će najniža poreska stopa poreza na zarade i dohodak ( Lohn- und Einkommensteuer) biti smanjena sa 25 na 20 procenata.\nAustrija dečji dodatak finansijska podrška pomoć za nezaposlene porez porodica zakon


06 decembar, 2019\nPutnici na željezničkoj stanici u Parizu čekaju prevoz dok traje štrajk željezničkih i transportnih radnika, 6. decembra 2019.\nŠtrajk zbog planiranih reformi penzionog sistema, koji je paralisao veći dio Francuske, u petak je ušao u drugi dan.\nZabrinutost da bi predložena rješenja za penzionisanje mogla da natjeraju milione ljudi da rade duže ili da uživaju manje benefita, izazvala je štrajk koji je zaustavio veći dio zemlje.\nDesetine hiljada radnika u Francuskoj napustilo je svoja radna mjesta u četvrtak nakon što su sindikati proglasili štrajk na nacionalnom nivou protiv plana predsjednika Emmanuela Macrona o reformi penzionog sistema u Francuskoj.\nŠtrajk je usporio prevoz, izazvao zatvaranje većine škola, ostavio bolnice bez dovoljno osoblja, kao i ostale vladine službe.\nVećim dijelom mirne demonstracije održane su u Parizu i u preko 20 gradova širom zemlje.\nMeđutim, do nasilja je došlo u blizini Palate Republike u istočnom Parizu, gdje su se okupile hiljade demonstranata. Neki demonstranti zapalili su jednu prikolicu na građevini, a policija je odgovorila bacanjem suzavca, rekli su svjedoci.\nPolicija je takođe upotrijebila suzavac protiv demonstranata u sjeveroistočnom gradu Nantesu i u Lionu, gradu na jugoistoku.\nSindikalni lideri obećali su da će nastaviti protest dok Macron ne bude odustao od predloženih promjena penzionog sistema, a za koje zvaničnici priznaju da će prisiliti zaposlene da rade značajno duže.\nZvaničnici su dali tek nekoliko detalja u vezi sa svojim planom, ali Macronov kabinet saopštio je u četvrtak da će premijer Edouard Philippe okvir predloženih promjena predočiti naredne nedjelje, nakon pregovora sa sindikatima.\nŠtrajk je test za političku vještinu Macrona, bivšeg investicionog bankara koji je pobijedio na predsjedničkim izborima na osnovu obećanja da će promijeniti Francusku.


RTS :: Klimatolog objašnjava: Godinama smo daleko od čistijeg vazduha, da li nas maske štite od zagađenja\nDruštvo Klimatolog objašnjava: Godinama smo daleko od čistijeg vazduha, da li nas maske štite od zagađenja\nnedelja, 28. feb 2021, 11:00 -> 12:13\nProteklih dana kvalitet vazduha u Beogradu i drugim gradovima Srbije bio je veoma loš što se moglo videti i golim okom. Klimatolog Vladimir Đurđević savetuje građanima da u tim prilikama svedu aktivnosti na otvorenom na najmanju moguću meru. Do čistijeg vazduha, prema Đuđeviću, najranije se može doći tek kroz nekoliko godina, ukoliko bi energetski sektor i industrija počeli sa uvođenjem modernih sistema za prečišćavanje zagađujućih materija.\nPrema posledinjim podacima sajt "Ervižual", kaže da je vazduh u Beogradu umereno zagađen, dok je za "Beoeko" dobar.\nKlimatolog Vladimir Đurđević kaže za RTS da "Beoeko" i Agencija za zaštitu životne sredine ne koriste iste termine kao "Ervižual". Ono što je na "Ervižualu" umreno zagađeno, kod nas je prihvatljivo.\nIpak, naglašava, kada se detaljnije pročita šta se pod "prihvatljivom" podrazumeva, vidi se da osetljive grupe građana (trudnice, deca, stari) treba da izbegavaju boravak napolju.\nPre tri dana Beograd je bio u "ljubičastoj" zoni, koja označava upozorenje na vanredne uslove opasne po zdravlje.\nĐurđević napominje da kada je u pitanju zagađenje vazduha ceh se uvek plaća narednih godina.\nMeđutim, upozorava, kada smo u "crvenim" i "ljubičastim" zonama, efekti zagađenja se mogu i trenutno osetiti u vidu otežanog disanja, glavobolje i mučnine, naročito kod osetljivih kategoroja stanovništva.\nĐurđević je ukazao i na dečaka od pre nekoliko meseci kome je pozlilo na treningu na otvorenom. Kasnije se utvrdilo da su uzrok bile visoke koncentracije zagađujućih materija, dodaje Đurđević.\nSistem stalnog upozoravanja\nPrema njegovim rečima, jedna od najhitnijih mera kada je vazduh veoma zagađen je da se u medijima uspostavi sistem stalnog upozoravanja.\nĐurđević je naveo da se proteklih dana kada su zagađajuće materije bile na visokim vrednostima mogli prometiti ljudi koji trče pored reke što, kako je napomenuo, u takvim situacijama treba izbegavati.\n"Zato bi permanentno upozoravanje pomoglo građanima da u tim okolnostima treba da svedu svoje aktivnosti napolju na najmanju moguću meru", dodaje klimatolog.\nKao razlog za podatak da je svaki osmi smrtni slučaj u Evropi povezan sa zagađenjem vazduha koji se, prema telima EU, najviše odnosi na ovaj deo Starog kontinenta, Đurđević vidi u godinama neulaganja u zaštitu životne sredine.\n"Industrijska postrojenja su stara, tehnologija je stara tri-četiri decenija", navodi Đurđević.\nNaglašava da rešenje problema zagađenja vazduha od nekolo meseci ne postoji.\n"Najranije poboljšanje je moguće tek za nekoliko godina. To bi se dogodilo kada energetski sektor i industrija uveli moderne sisteme za prečišćavanje gasova koje emituju", kaže Đurđević.\nĐurđević ističe da maske imaju više psihološki efekat. Maske nas ne mogu apsolutno zaštiti, budući da najsitnije zagađujuće čestice kao što je PM 2,5 prolaze i kroz njih, zaključuje Đurđević.


PAD SRPSKE PRIVREDE OD 2,5 ODSTO, BRZA REAKCIJA DRĆAVE - Bor GRAD INFO\nurednik\t апр 29, 2020 616 0\nOčekuje se da će se Srbija suočiti sa padom privrede od 2,5 odsto u 2020. godini, pod uslovom da mere za obuzdavanje širenja pandemije virusa kovid 19 budu ukinute do kraja juna, navodi se u poslednjem izdanju Redovnog ekonomskog izveštaja Svetske banke.\nU osnovnom scenariju se pretpostavlja da će širenje pandemije virusa kovid 19 uskoro početi da usporava, tako da mere za sprečavanje širenja virusa mogu biti ukinute do kraja juna, a postepeni oporavak može da počne u drugoj polovini 2020. godine.\nSvetska banka: Pad srpske privrede od 2,5 odsto, brza reakcija države na izazove\n„Vlada Srbije brzo je reagovala na ekonomske izazove izazvane krizom usled pandemije virusa kovid 19, usvajanjem programa pomoći u iznosu od 5,2 milijardi evra“, kaže Stiven Ndegva, šef kancelarije Svetske banke u Srbiji.\n„Program se bavi problemima zapošljavanja, malih i srednjih preduzeća i likvidnosti. Ekonomija zemlje će se povratiti u 2020. godini ukoliko ovaj ambiciozni program bude u potpunosti sproveden i uklopljen sa sprovođenjem dugotrajnih strukturnih reformi“, navodi se u saopštenju.


srbijasport.net - Vesti - Kup Srbije - ''Traktoristi'' u orbiti\nNedelja, 17.01.2021 12:56\nPobede, pobede…tako igraju "traktoristi". Prvenstvo: GFK Jagodina, Železničar, GFK Dubočica… Kup: Budućnost (Dobanovci), Inđija, Radnički (Niš)…Plasman u četvrtfinale našeg najmasovnijeg takmičenja ostaće upisan zlatnim slovima u analima kluba, koji postoji 67 godina. Istorijska pobeda protiv Nišlija u četvrtfinalu Kupa Srbije je četvrta u seriji momaka trenera Gorana Vukovića. Samo prividno u prvoligašu sa Novog Beograda nisu davali veliki značaj kupu i akcenat su bacili na prvenstvo i poslednji meč u Kraljevu. Smišljeno i mudro je to uradio mladi stručnjak kako bi skinuo pritisak sa igrača. Izveo je najjači sastav sa samo jednom izmenom u odnosu na duel sa GFK Dubočicom.\n- Verovao sam da možemo doći do podviga i plasmana u četvrtfinale. Umanjujući značaj meča hteo sam da skinem teret sa pleća i izazovem reakciju kod igrača. Očekivao sam da će Radnički u prvih deset minuta zaigrati agresivno, sa presingom na koji smo računali i imali spreman odgovor. Izkontrolisali smo utakmicu od prvog minuta, ravnopravno se nosili u svim fudbalskim finesama, tako da nam rival nije pravio nikakve probleme. Pored postignutog gola bilo je prilika da u 3-4 situacije uvećamo vođstvo. Slično se ponovilo i u nastavku i mali pad koncentrcije doneo je penal gostima. U finišu meča pokušali su dubinskim loptama da nas ugroze, ali smo lako otklanjali svaku pretnju ispred gola Mićovića - kostatuje zadovoljani Vuković i dodaje da su dobro proučili način igre Nišlija, pripremili odgovarajuću taktiku i naglašava da sve zasluge idu na adresu igrača. Kako reče, može sve da se pripremi i analizira ali ako nemaš odgovarajući profil igrača da zamisli sprovedu u delo, sve je uzalud.\nIstorijski trijumf Goran Vuković je posvetio nedavno preminuloj sestri člana kluba Jovana Miletića i prijatelju Tihomiru Kuzmanoviću.\nInteresantno je istaći da pored vođenja profesionalne ekipe, naš sagovornik sa podjednakim uspehom vodi i omladince u Ligi Srbije. - Imam, kaže mladi stručnjak, dupli program svaki dan i vikendom, i ne pravim razliku između obaveza. Jeste naporno i dosta psiho-fizički zahtevno, trpi porodica, ali ako nešto voliš ništa ti nije teško.\nNekako u senci velikog trijumfa u kupu, predstoji poslednji meč u prvenstvu protiv Sloge u Kraljevu. Biće to za Novobeograđane treća utakmica za nedelju dana i prilika da se pobedonosna serija nastavi.\n- Sloga poseduje kvalitet i broj osvojenih bodova ne govori dovoljno o mogućnostima tima. Naročito su kod kuće ofanzivni i predvodi ih veliki fudbalski znalac Anđelković, koji donosi prevagu. Očekuje nas težak teren kome moramo da se prilagodimo i protivnik pred kojim je imperativ pobede. Tu vidim našu šansu da bez pritiska pokušamo da iznenadimo Kraljevčane - oprezan je u prognozama Vuković.\nKup Srbije Muškarci Prva liga Srbije IMT Radnički (N) Sloga (K) Srbija Grad Beograd Novi Beograd


Izvor: SrbijaDanas.com, 04.Jul.2020, 09:14\n- Obavezno nošenje maski u zatvorenom prostoru je jedna od mera koja je propisana u Beogradu u cilju suzbijanja širenja virusa korona, a sanitarna inspekcija Ministarstva zdravlja je jedina koja je nadležna da kontroliše i piše kazne ukoliko se građani toga ne pridržavaju - rekao je zamenik gradonačelnika Goran Vesić.\n- Jedini koji mogu da kazne i koji su nadležni po zakonu da kontrolišu sprovođenje zdravstvenih propisa je sanitarna inspekcija Ministarstva zdravlja. Sanitarni inspektori su jedini ovlašćeni da napišu kaznu nekome ko ne nosi masku, a Komunalna milicija im u tome može samo asistirati - kaže Vesić.\n- Meru zabrane okupljanja do 100 ljudi u zatvorenom i do 500 ljudi na otvorenom prostoru, uz obavezno nošenje maski i distancu, sprovodiće policija i Komunalna milicija - dodao je Vesić da se takve mere sprovode.\n025info.rs: Nove Naredbe Štaba za vanredne situacije za ugostiteljske objekte i organizatore manifestacija\nPrema Zakonu o zdravstvenoj zaštiti od zaraznih bolesti, kontrolu sprovođenja mera koje se tiču zaštite zdravlja stanovništva sprovodi Sanitarna inspekcija Ministarstva zdravlja...Od noćas su u Beogradu krenule da se primenjuju vrlo važne i neophodne mere, rekao je za TV Prva gradonačelnik Beograda...


Majkl Miks - Trojka protiv Zvezde koja je Zadru otvorila put ka tituli - Sportska sećanja\nMajkl Miks – Trojka protiv Zvezde koja je Zadru otvorila put ka tituli\nHome » Evropska košarka » Majkl Miks – Trojka protiv Zvezde koja je Zadru otvorila put ka tituli\nCrvena zvezda je prvi srpski klub koji se priključio regionalnoj košarkaškoj ligi, bilo je to u sezoni 2002/2003. „Crveno-beli“ su bili blizu osvajanju “prstena“ u debitantskom učešću, ali su poraženi u polufinalu ljubljanskog fajnal-fora od Zadra 3. aprila 2003. godine. Zvezda je bila na korak do plasmana u finale, ali je Majkl Miks postigao trojku iz ugla sekund pre kraja i doneo Zadranima veliku pobedu rezultatom 78:77.\nRegularna sezona te godine u Jadranskoj ligi je bila vrlo dramatična. Cibona i Zadar vodili su veliku borbu za poslednje mesto koje je vodilo na završni turnir u Ljubljanu. U zadnja dva kola obe ekipe ušle su sa skorom 12-8, ali je Cibona porazom u pretposlednjem kolu u Beogradu od Crvene Zvezde, otvorila put Zadru ka četvrtom mestu. Ekipa iz Jazina je iskoristila svoju priliku i sa dve sigurne pobede plasirala se na fajnal-for. Tamo ih je u polufinalu čekala Crvena Zvezda, koja je smatrana apsolutnim favoritom u tom meču.\nUtakmica Zadra i Zvezde bila je jedna od onih koje će se dugo pamtiti. Obe ekipe su u prepunom ljubljanskom Tivoliju ušle prenervozno u meč, posle rezultatske klackalice tokom celog prvog poluvremena, beogradski „Crveno-beli“ su na poluvreme otišli sa minimalnom prednošću. Zvezda je bolje odigrala treću i početak četvrte četvrtine, tako da su na sedam minuta do kraja susreta došli do činilo se u tom trenutku kapitalnih sedam poena prednosti, ali se ispostavilo da im to nije bilo dovoljno za pobedu.\nDvadeset i tri sekunde pre kraja pri rezultatu 76:75 za Zvezdu, Hrvoje Perinčić pravi faul u napadu, a Jovan Koprivica bek Beograđana potom biva fauliran. Pogađa jedno slobodno bacanje, a Zadrani dolaze do lopte i poslednjeg napada na meču. Trener Zvezde Zmago Sagadin, odlučuje da se njegova ekipa bez faula brani u poslednjem napadu Zadrana. Marko Popović je uzeo loptu u ruke, čuvao je i u poslednjih pet sekundi krenuo u prodor. Cela odbrana Zvezde se skupila u reket, Popović je poslao loptu spolja, u ruke kanađanina Majkla Miksa, koji rešava utakmicu trojkom iz ugla sekund pre kraja.\nUlaskom u finale Zadar je napravio i više od očekivanog, a u finalu su napravili još jednu senzaciju, kada su na kolena bacili i veliki Makabi, i tako došlo do svog prvog i do danas jedinog šampionskog prstena u regionalnoj ligi. Sa druge strane, Crvenoj Zvezdi je trebalo dosta vremena da skine “Ljubljansko prokletstvo” i konačno dođe do titule najbolje ekipe u regionu.\nPogledajte trojku Majkl Miksa, koja je zaustavila Zvezdu i otvorila Zadranima put ka šampionskoj titulu u regionalnoj ligi.


Marti: Potrebna temeljna i nezavisna istraga izvan Kosova – Nadlanu.com\nMarti: Potrebna temeljna i nezavisna istraga izvan Kosova\nSTRAZBUR, 30. januara 2011. (Beta) - Navode o trgovini organima i povezanosti nekih kosovskih političkih krugova sa organizovanim kriminalom treba temeljno istražiti, a istragu treba da sprovede neko nezavisno telo izvan Kosova, a ne Euleks, izjavio je izvestilac Saveta Evrope (SE) Dik Marti.\nU intervjuu agenciji Beta nakon usvajanja njegove rezolucije o trgovini organima na Kosovu u Parlamentarnoj skupštini Saveta Evrope, on je ukazao da je za takvu istragu neophodno obezbediti punu zaštitu svedoka i pozvao albanske vlasti da istinski sarađuju u istrazi.\n"Nije da nemam poverenja ni u koga ko radi u Euleksu i u svom izveštaju sam naveo da ima ljudi od velike vrednosti, ali kada treba sprovoditi istragu o ličnostima koje imaju veliku političku odgovornost u zemlji, treba naći drugo rešenje, autoritet koji je verovatno izvan Kosova, potpuno nezavisan i tu je suštinski problem", smatra Marti.\nOn je naglasio da se njegov izveštaj ne bavi pitanjem nezavisnosti Kosova već samo zaštitom ljudskih prava i primenom Evropske konvencije o zaštiti ljudskih prava. "Političko pitanje koje se tiče nezavisnosti, uopšte nije bilo predmet ovog izveštaja", dodao je.


Dan online - Regioni: Izostala podrška državnih institucija - 2020-11-07\nRegioni UPRKOS BROJNIM OBEĆANJIMA NADLEŽNIH NIJE DOŠLO DO OŽIVLJAVANJA PROIZVODNJE U NEKADAŠNJIM FABRIKAMA NA RUDEŠU\nUništene fabrike na Rudešu - Foto: D.J. Izostala podrška državnih institucija Iskreno se nadam da će nova Vlada imati dovoljno i znanja i razumijevanja da da dodatni impuls za aktiviranje proizvodnih i drugih djelatnosti na području Berana, kaže Novica Obradović\nRaspoloživi podaci jasno ukazuju da u Beranama nije uspjela nijedna privatizacija privrednih kolektiva u kojima je nekad radilo blizu deset hiljada ranika. Brojni pogoni izgrađivani u doba socijalizma već dugi niz godina su prepuštene konstantnom propadanju, dok različite grupe i pojedinci odnose poslednje ostatke fabričke imovine, prodajući je kasnije u staro gvožđe. O tome, između ostalog, svjedoče uništene fabrike od kojih se izdvajaju Fabrika celulote i papira, Fabrika kože „Polimka”, Ciglana, Fabrika „Gumig“ i Obodov pogon na Rudešu. Van funkcije su i nekadašnje Šumsko preduzeće, AD „Izgradnja”, kao i preduzeće „Agropolimlje“, dok mljekara „Zora” radi minimalnim kapacitetom. Sve se to dešava iako su minulih decenija zvaničnici uporno obećavali da će se u Industrijskoj zoni na Rudešu organizovati ponovna proizvodnja i da će tamo radni angažman pronaći na hiljade radnika.\nIz lokalne uprave ističu da su svjesni da umjesto najavljivane privredne eksapanzije na Rudešu danas egzistiraju samo par manjih preduzeća.Naglašavaju da uzroke takvog stanja, prije svega, treba tražiti, u činjenici da državna vlast u minulim godinama nije pokazala odgovarajuće interesovanje za oživljavanje privrede u Beranama.\n- Mi u lokalnoj upravi radimo na stvaranju uslova za oživljavanje Biznis zone na Rudešu i u tom pravcu su vođeni intenzivne razgovore sa potencijalnim investitorima. Međutim, svih ovih godina po tom pitanju nijesmo imali odgovarajući podršku državnih organa, što je rezultiralo ovakvim stanjem. Donekle tu je izostala i veća motivacija i zainteresovanost privrednika iz Berana da svoj kapital ulažu u otvaranje proizvodnih pogona – kaže za „Dan” Novica Obradović, predsjednik lokalnog parlamenta.\nOn naglašava da je na potezu nova Vlada, koja bi, kako smatra, trebalo da ima drugačiji pristup od dosadašnjeg kada je u pitanju otvaranje proizvodnih pogona.\n- Berane raspolaže sa izuzetnim prirodnim i drugim resursima koji nijesu stavljeni u funkciju razvoja lokalne zajednice. Zato se iskreno nadam da će nova Vlada, koja je, kako kažu, sastavljena od eksperata, imati dovoljno i znanja i razumijevanja da da dodatni impuls za aktiviranje proizvodnih i drugih djelatnosti na području Berana. Ukoliko to uspije, uz angažovanje ljudi iz našeg grada koji imaju i finansijske i druge potencijale, onda se možemo nadati da ćemo imati znatno veći broj malih i srednjih preduzeća koja će uticati da se Berane brže razvija – kaže Obradović.\nRudnik mrkog uglja i dalje van funkcije\nI pored određenih obećanja da će se iznaći rješenje za ponovno pokretanje proizvodnje u Rudniku mrkog uglja u Beranama do toga još uvijek nije došlo. To su nam potvrdili juče iz menadžmenta preduzeća ističući da su angažovana svega dvadesetak radnika koji rade na održavanju jame „Petnjik”. Kazali su da se radi na pronalaženju strateškog partnera koji bi ponovo aktivirao jamu „Petnjik”. Novica Obradović se nada da će nova Vlada i po ovom pitanju uraditi znatno više od prethodne.\n- Siguran sam da rudnik u Beranama može uspješno da radi. Potrebno je da se pronađu odgovarajući investitori od kojih su neki izrazili interesovanje da ponovno aktiviraju proizvodnju. Svakako da se i po ovom pitanju očekuje ozbiljna pomoć ekspertske Vlade – naveo je Obradović.


Druga posebna sednica\nDame i gospodo, uvaženi narodni poslanici, poštovana predsedavajuća, pred nama se danas na dnevnom redu nalaze izveštaji o radu Zaštitnika prava građana i Poverenika za zaštitu ravnopravnosti, pa ću između ostalog o njihovom radu govoriti i sa aspekta bošnjačkog naroda.\nAko uzmemo u obzir da mi ne moramo biti pravnici po struci da bi znali šta zapravo predstavlja i obuhvata delokrug rada Zaštitnika prava građana, te da osnovna funkcija istog proizilazi iz samog naziva, u okvir delokruga spada i kontrola rada državnih organa, te ostalih organa i organizacija, ustanove i preduzeća kojima su poverena javna ovlašćenja.\nU skladu sa tim, Nacionalni savet Bošnjaka obratio se, dakle u julu mesecu 2019. godine Zaštitniku prava građana, a povodom pritužbe na odluke programskog saveta koji je spomenuo moj prethodni govornik, kojom je zapravo odbijen predlog formiranja redakcije na bosanskom jeziku.\nTim povodom je organizovan taj neki sastanak na kojem je predsedavajući tog programskog saveta inicirao odbacivanje predloga, a samim tim je taj programski savet otišao i korak dalje negiranjem bosanskog jezika, te samim tim je ušao u negiranje i postojanje jednog naroda, jer odbacivanjem jednog identitetskog elementa kakav je jezik, ulazi se direktno u negiranje postojanja jednog naroda.\nS obzirom da je Javni medijski servis otišao toliko daleko, pa je ovom odlukom prekršio kako odredbe Ustava, takođe i zakonom garantovana prava pripadnika Bošnjaka, te međunarodna dokumenta u oblasti ljudskih i manjinskih prava, posebno u oblasti očuvanja posebnosti i upotrebe maternjeg jezika i pisma, kao i informisanja na maternjem jeziku, smatrajući da su povređeni pravo na slobodu govora, zatim pravo na informisanje na maternjem jeziku, pravo na službenu upotrebu jezika i pisma, kao i na pravo na očuvanje posebnosti.\nNacionalni savet Bošnjaka obratio se zaštitniku prava građana očekujući da će u skladu sa svojim ovlašćenjima preduzeti adekvatne mere kojima će se sprečiti dalje nanošenje štete u smislu ostvarivanja prava koja su predmetnim aktom i prekršena. Međutim, o pokretanju postupka i postupanju po ovoj pritužbi Nacionalni savet Bošnjaka do današnjeg dana nije dobio nikakav odgovor, pa se nameće pitanje, logično sledom događaja – zašto je uopšte izostala reakcija Zaštitnika prava građana kada se radi o postupku grubog kršenja Ustava i zakona ove zemlje?\nDa li Zaštitnik prava građana na isti način reaguje i kada mu se sličnim povodima i pritužbama obraćaju građani ove zemlje kada se radi o kršenju nižih pravnih akata, nego što je to Ustav, jer ukoliko na ovaj način delujemo da dolazi do obesmišljavanja funkcije Zaštitnika prava građana, jer građani ove zemlje postaju prepušteni sami sebi i samovolji pojedinaca. dakle, dok vladavina prava, definitivno će biti na čelu kojeg ćemo se isključivo pridržavati samo u teoriji na papiru, ali nikako u praksi?\nMoram da napomenem da se takođe istim povodom Nacionalni savet Bošnjaka obratio i Povereniku za zaštitu ravnopravnosti. Dakle u oktobru 2019. godine koja je na uvid dostavio i zaključak Programskog saveta, te je analizom utvrđenih okolnosti Poverenik ocenio da li je programski savet prekršio odredbe Zakona o zabrani diskriminacije predlaganjem neprihvatanja predloga o uspostavi redakcije na bosanskom jeziku, kao i o negiranju bosanskog jezika.\nCeneći domaće i međunarodno zakonodavstvo kojim je uređen položaj pripadnika nacionalnih manjina, Poverenik je doneo mišljenje da predlaganjem neprihvatanja predloga za formiranje redakcije na bosanskom jeziku Programski savet nije povredio odredbe Zakona o zabrani diskriminacije, dok razmatrajući stavove kojima se osporava bosanski jezik, isključivo sa pravnog aspekta ne ulazeći u te stavove lingvistike po pitanju razlike u jezicima i standardima koje jezik treba da ispuni da bi se smatrao posebnim jezikom, a uzimajući u obzir Zakon o ratifikaciji Evropske povelje o regionalnim i manjinskim jezicima, Poverenik je doneo mišljenje da je osporavanjem bosanskog jezika, kao jezika Bošnjačke nacionalne manjine u zaključku Programskog saveta, ovaj savet povredio je odredbe članova 6 i 24. Zakona o regionalnim manjinskim jezicima kojim je Srbija prihvatila da se odredbe konvencije primenjuju i na bosanski jezik.\nJa zaista želim da pohvalim izuzetnu profesionalnost i pristup Poverenika za zaštitu ravnopravnosti pri ovoj pritužbi, a zbog toga je Programskom savetu javne medijske ustanove RTS-a data preporuka da ubuduće i prilikom donošenja odluka poštuje odredbe Zakona o ratifikaciji Evropske povelje o manjinskim i regionalnim jezicima, te da se donetim preporukama obaveste određena lica.\nMeđutim, uprkos i datim preporukama i mišljenju Poverenika, RTS nastavlja sa grubom diskriminacijom bošnjačkog naroda, time što u martu mesecu već 2020. godine odbija da emituje nastavu na bosanskom jeziku ističući i navodeći tehničke probleme kao razlog, ali takođe navodeći da će Ministarstvo za prosvetu, nauku, tehnološki razvoj i RTS kroz nekoliko dana rešiti tehničke probleme, te da će nastava na manjinskim jezicima dobiti svoje termine emitovanja na RTS-u.\nO tim razlozima trajanja tehničkih problema do današnjeg dana ćemo nekom drugom prilikom, ali danas definitivno o sprovođenju datih preporuka i mišljenja Poverenika za zaštitu ravnopravnosti, ovaj plenum treba i ima obavezu osuditi. Zahvaljujem.\nDame i gospodo, uvaženi poslanici, poštovani ministre, naime imajući u vidu da se danas pred nama nalazi jedan, za ovu državu, veoma važan Predlog zakona o budžetu za 2021. godinu, predlog zakona koji bi trebalo u ovom kriznom vremenu za svetsku ekonomiju i zdravstveni sistem barem na neki način ublaži katastrofalne posledice pandemije.\tTakođe, ovaj predlog zakona bi trebao, kako je već najavljeno, da bude i razvojni, zatim da sadrži niz kapitalnih investicija.\nMeđutim, sagledajući i ovaj predlog zakona sa aspekta bošnjačkog i albanskog naroda, mi nažalost to nismo mogli uočiti. Dakle, kao što vam je poznato, mi smo već nekoliko puta predlagali da sva ministarstva u okviru svojih nadležnosti i delokruga razmatraju posledice pandemije korona virusa, te da u skladu sa tim predlažu mere za efikasnim otklanjanjem istih.\nTakođe, predlagali smo da se izdvoje značajna sredstva za opštine i gradove koji su takođe podneli katastrofalne posledice ove pošasti, ali kao što možemo iz unapred navedenog uočiti jeste da odgovori za krizu u Sandžaku se nisu našli u ovom Predlogu zakona o budžetu.\nDakle, ako govorimo o zdravstvenoj situaciji u ovoj zemlji, ja zaista moram spomenuti i to da se u Opštoj bolnici u Novom Pazaru trenutno leče ne samo građani Novog Pazara, već i građani iz susednih opština Tutina, Raške, Sjenice, Ivanjice, Kraljeva, Leposavića i ostalih.\nSmatram da je zaista poražavajuća činjenica to da se u ovom predlogu zakona nije našlo mesta za projekat izgradnje KC u Novom Pazaru. Naime, vaši koalicioni partneri su već naveli da su, zapravo, sredstva za ovaj KC opredeljena, međutim, proučavajući ovaj predlog zakona mi to nismo mogli pronaći, pa od vas tražim da mi kažete da li su stvarno ta sredstva opredeljena i gde se to nalazi jer, kao što rekoh, mi to nismo mogli da pronađemo u istom.\nDame i gospodo, dakle, unapređenje zdravstvenog sistema u celoj zemlji je nešto oko čega se mi ovde danas definitivno svi moramo složiti. U tom pogledu mi smo pokušali, dakle, da kroz ovaj amandman ispravimo te nedostatke u ovom predlogu zakona i zato pozivam sve prisutne poslanike da podrže ovaj naš amandman zato što u ovim uslovima zaista nema mesta ni za kakve razlike i ni za kakve podele.\nNaime, kao poslanička grupa koja dolazi iz reda bošnjačkog i albanskog naroda, mi smo, dakle, podneli amandman kako bismo pokušali da zaustavimo te tendencije vladajuće većine da se najveći organi manjinskih naroda svedu na nivou nevladinih organizacija, kako zapravo stoji i u budžetskoj liniji, samom nazivu budžetske linije.\nDakle, dame i gospodo, ovde se ne radi ni o kakvim nevladinim organizacijama, već po Ustavu i zakonu najvećim političkim i predstavničkim telima manjinskih naroda. Ova tela su, dakle, u proteklom periodu značajan deo sredstava izdvajala upravo za pomoć zdravstvenom sistemu, te su samim tim izašla iz svojih delokruga, a čime su, naravno, njihove osnovne delatnosti ugrožene. Dodatne troškove ovim telima, zapravo, iziskivala je organizacija kao i praćenje nastave na daljinu, te pomoći kulturnim, medijskim institucijama, ali takođe i obezbeđenje zaštitnih sredstava, kao i same borbe protiv ovog virusa.\nDakle, uzimajući u obzir sve ovo navedeno, koordinacija svih nacionalnih saveta je usvojila zajednički stav, a to je da se ovim telima treba povećati budžet za 100%, što bi bilo u skladu ne samo sa rastom broja nacionalnih saveta, već sa rastom i cena, kao i zadataka ovih tela.\nMi smo, dakle, ovim amandmanima predvideli da se ekonomska klasifikacija 481 – dotacija nevladinim organizacijama – najpre preimenuje i doda – dotacija nacionalnim savetima i nevladinim organizacijama, te poveća budžet sa 267 miliona na 534 miliona, kao i to da se Koordinacionom telu za Preševo, Medveđu, Bujanovac uveća budžet sa 358 miliona na iznos od 465 miliona, što iznosi 30% zbog potreba koje postoje u ovoj opštini, kao i dovršetka započetih projekata.\nNadam se, dakle, da će ovaj parlament imati razumevanja za ovo o čemu sam govorila, jer ovo zaista nije nikakav luksuz, jer se isključivo radi o realnim potrebama stanovnika ove države u 21. veku.\nPoštovani ministre, naime rekli ste upravo da postoje ti neki kriterijumi za opredeljivanje tih sredstava iz budžetske rezerve lokalnim samoupravama. Mene zanima koji je to kriterijum koji ste vi upotrebili pri raspodeli sredstava kada je opština Tutin dobila samo 10 miliona, čak i manje opštine su dobile duplo više?\nTakođe, nisam dobila odgovor na pitanje vezano za stav koordinacije za dupliranje sredstava. Treće pitanje – da li vi potvrđujete da nema opredeljenih sredstava za Klinički centar u Novom Pazaru? Zahvaljujem.


Vinkap i Launds osvojili Sendaun 500, Meklohlinu deveto mesto dovoljno za titulu - Serbiaring\nSkot Meklohlin je obezbedio titulu šampiona Australijskih superautomobila za 2019. godinu stigavši deveti na cilj trke Sendaun 500 zajedno s kopilotom Aleksandrom Premaom.\nNa pretposlednjoj rundi sezone trijumfovao je tandem Red bul Holden rejsinga Džejmi Vinkap – Krejg Launds u “komodoru”, Oni su 161 krug prešli za 3 sata, 13 minuta i 10 sekundi, završivši ispred dva Tikfordova “ford mustanga” s posadama Čez Mostert – Džejms Mofat i Li Holdsvort – Tomas Rendl.\nMeklohlin i Prema trebalo je samo da stignu na cilj kako bi Novozelanđanin stekao i drugi uzastopni naslov. Međutim, posao im je zakomplikovan kaznom izrečenom u vezi s nečim što se dogodilo pre nepunih mesec dana. Njihov “mustang” je prebačen na poslednje, 25. mesto u startnoj rešetki, i to zbog tek sada ustanovljenog tehničkog prekršaja s Bathursta 1000, voženog polovinom oktobra.\nZvaničnici šampionata pregledali su i kvalifikacioni i trkački motor koji su se u “fordu” #17 vrteli na Maunt Panorami i taj auto dovezli do pol-pozicije i pobede. Ustanovivši da parametri funkcionisanja ventila u spornom kvalifikacionom motoru ne odgovaraju propisanim, organizator je Meklohlinu i Premau naknadno oduzeo pol-poziciju s Bathursta, izbrisao tamošnji novi rekordni krug, poslao ih je na kraj rešetke za Sendaun 500, a DJR tim Penske kaznio je s 30.000 dolara.\nDodatno, ovaj dvojac je na današnjoj trci kažnjen i sa 15 sekundi stajanja u boksu jer je auto prerano spušten s dizalica tokom jednog od pit-stopova. Njihov “ford” nije izgledao sposobno da se umeša u borbe za vrh, ipak, konačno deveto mesto, do kog su Skot i Alek stigli opreznom vožnjom, bilo dovoljno za ispunjenje Meklohlinovog glavnog cilja.\nŠto se tiče pobednika, Vinkap i Launds trijumfovali su uz asistenciju kasnog malera koji je snašao sestrinski “holden komodor” posade Šejn van Gisbergen – Gart Tander.\nNjihov Red bul “holden” #97 je vodio i izgledao je kao siguran pobednik. Na stazi je imao prednost od 8 sekundi, a onda je na njemu pukao amortizer, bolnih deset krugova pre karirane zastave. Dva kruga je automobil proveo u boksu, Vinkapu i Laundsu su širom otvorena vrata ka pobedi, a Van Gisbergen i Tander morali su da se pomire sa tek 17. pozicijom na cilju.\nVinkap je upisao peti, a Launds šesti trijumf na Sendaunu 500, pa prvi sada ima 117, a drugi 110 pobeda u karijeri u Superautomobilima. Oni su i pobednici ovogodišnjeg Enduro kupa (uključuje dugoprugaške runde Bathurst 1000, Goldkoust 600 i Sendaun 500).\nDanašnju trku je s pol-pozicije poveo Launds i tokom prve smene držao je čelnu poziciju bez većih problema. Tander se u toj fazi uspešno probijao sa 24. startnog mesta i već posle 20 krugova smestio se u prvih deset. Red bul automobili su tokom cele distance delovali kao glavni kandidati za pobedu i bilo je jasno da će, ako brzina bude odlučivala, pobeda pripasti jednom od njihovih “komodora”.\nRazlika između posada #97 i #888 varirala je od 20 sekundi do samo jedne sekunde, uz direktnu borbu za vođstvo neposredno pre finalne ture pit-stopova.\nVan Gisbergen je imao tu nesreću da se nađe za volanom “holdena” kog je lom amortizera surovo lišio trijumfa na pretposlednjoj rundi sezone i završnoj, trećoj enduro trci u šampionatu.\n“Svakako saosećam s posadom #97, danas su bili fantastični, ali su se i nama takve stvari mnogo puta dešavale”, izjavio je Vinkap. “Mnogo hvala Laundsu, bio je neverovatan tokom cele enduro faze sezone.”\nO moćnom tempu Red bul “komodora” govori činjenica da su Tikfordovi puleni Mostert i Mofat za pobedničkim automobilom kasnili 20 sekundi. Maler “holdena” #97 popeo je Holdsvorta i Rendla na treći stepenik podijuma.\nPoredak prvih pet kompletirali su vozači DJR Penske “mustanga” Fabijan Kultard – Toni D’Alberto (startovali četvrti, ali su morali da se s poslednjeg mesta vraćaju u vrh jer su okrenuti već u 5. krugu) i piloti Vokinšo Andreti junajted “holdena” Skot Paj i Voren Laf.\nNajbolji rezultat sa “nisan altimom” postigao je osmoplasirani tandem Hajmgartner – Fulvud, koji je mogao da završi i bolje da nije kažnjen s 15 sekundi zbog prebrze vožnje u pitlejnu.\nPosle Sendauna 500, Meklohlin ima 550 bodova više od prvog pratioca Van Gisbergena, a na finalnom vikendu serije moguće je osvojiti još najviše 300 poena.\nAustralijski šampionat Superautomobila završava se rundom Njukasl 500, zakazanom za 22-24. novembar.


Da li introverti mogu biti uspešni u biznisu - Marija Trifunović\nDa li introverti mogu biti uspešni u biznisu\nNa ovu temu me je podstakao da razmišljam jedan TedEx govor Susan Cain koji sam videla pre nekoliko godina i njena knjiga “Tihi ljudi” koju sam vam preporučila u videu “3 knjige za preporuku od 3 sjajne autorke” koja se bavi introvertima, koliko su oni prihvaćeni u društvu. Zapravo, kako introvertnost karakteriše decu, a kasnije i odrašle, poslovne ljude koji su introvertni u današnjem svetu koji, kako ona kaže “ne prstaje da priča” i prilično je ektrovertan.\nIskreno, knjiga me je jako zainteresovala, dopala mi se, jer sam i sama introvert.\nPošto se ovde bavimo poslovnim temama, mene je posebno zanimala ova knjiga, a i generalno drugi izvori koje sam istraživala, želeći da odgovorim na pitanja:\nDa li je uopšte introvertno ponašanje pogodno za biznis? Za preduzetništvo?\nDa li je neko ko je introvertan može da bude preduzetnik ili freelancer?\nDa li da se introverti upuštaju u te stvari kada znamo da je po merilima zapadne kulture što je i kod nas prisutno, a i generalno u svetu, poželjna pričljivost, prodornost, liderske veštine, konstantan grupni rad koji je nekada i preterano nametnut?\nKako da se introvertni tu snađu, ako znamo da introverti svoje ideje i zamisli razvijaju sami. Naravno da vole da čuju druge, ali sami vole da donose zaključke.\nTakođe, svoju energiju prikupljaju kada nisu u velikoj grupi ljudi za razliku od ektroverata.\nPostoje i predrasude da su introverti stidljivi ljudi. To može i ne mora biti tačno, jer introvertnst i stidljivost nisu iste stvari.\nGeneralno gledano, introverti teže više kvalitetu, a ne kvantitetu, a ovaj svet je mnogo ubrzan i teži brzini i da nečeg ima što više, a o kvalitetu žemo malo kasnije da misilimo.\nPo pitanju fokusa, znamo da introverti vole da se fokusiraju i da na to ulažu svoju energiju i vreme, a to zahteva malo više vremena. Kao što sam pomenula očekuje se da sve treba da bude urađeno brzo, pa kako naći rešenje.\nKada sve ovo uzmem u obzir, izdvojila bih 5 tvari koje su se meni izdvojili kako zaključci:\n1. niko nije samo introvert ili samo ekstrovert i to je super vest\nNa toj skali smo svi negde između, samo su neki malo više na jednoj strani, a neki na drugoj. Ono što želim da kažem da se vrlo retko, mogu sresti ekstremi. To je jedna od stvari koje nikome od nas ko je introvert ne treba da bude prepreka da pokrene svoju polovnu priču.\n2. prikupljanje energije kada smo samo i važnost fokusiranja dovodi do kvalitetnijih i postojanijih rezultata\nSvima nam je važno mišljenje ljudi koje cenimo, ali kada treba napraviti odrešene korake u svom životu i karijeri, trebalo bi da se osamimo i sve lepo stavimo na papir. Sumirati sve savete, predloge, mišljenja drugih i okrinemo se sebi i svom konačnom izboru.\nBilo da tražite nove ideje, želite da dodjete do nekih rezultata, da ostvarite zacrtane ciljeve, mogućnot da sa sobom ostanete nasamo i da se fokusirate ka onome što želite da otvarite, vaša je velika prednost.\n3. liderstvo, govorništvo, vođenje timova, znajte da u sve to veštine koje se uče\nZnam, znam, neko se rodi harizmatičan, nekako predodređen da bude lider, ali to samo znači da će njemu biti lakše da “pliva u tim vodama” od vas koji to niste. To naravno ne znači da se te veštine ne mogu naučiti i tokom vremena razviti, a pogotovu ne da budu neka posebna prepreka za jednog introverta koji nije sklon da stane na pozornicu i povede mase.\n4. ako radite stvari koje volite, u okruženju koje vam prija, tada sve možete\nOvde vam mogu naveti svoj primer, tačnije pomenula sam ga u jednom svom videu gde sam pomenula da nekada nisam volela da se slikam, a da se sada snima i svoja videa objavljujem javno i sasvim se komotno osećam. Ako se pitate zašto je to tako, pa rećiću vam…\nKada radite stvari koje volite, na mestu koje ste uredili da bude po vašoj meri, sa ljudima koji vam prijaju, odgovaraju i da se goneralno osećate dobro, tada sve možete. I kada stvari idu kako treba i kada baš i ne idu kako biste želeli, vi se osećate uredu, na svom mestu i znate da će sve da se završi kako treba.\nTada neke barijere koje imate padaju u vodu, a vi shvatate da to uopšte nisu barijere, jer se dobro i prirodno osećate, a funksionišete kao da one nikada nisu ni postojale. Tačnije rečeno, nistu bili na pravom mestu, u pravom okruženju i nite radili ono što ste želeli.\n5. online poslovanje je idealan način da poslujete kao introvert\nOvaj način rada o kome vam ja pričam i pišem je onaj u kome ćete puno vremena provoditi sami, moćićete da imate saradnike na nekoj drugoj lokaciji, a svoj ambijant i način rada ćete napraviti onako kako vi želite.\nNaravno da ćete imati komunikaciju sa klijentima, saradnicima, da ćete imati ponekad uživo sastanke i druženja, kao Skype sastanke, ali ste veliki deo vremena sami u svoj svetu koji ste kreirali, a da će ovi povremeni izleti biti onda kada vi to želite. Niste prinuđeni da radite u nekoj ogromnoj kancelariji, sa staklenim pregradicama do visine očiju i da se osećate nekomotno i neugodno.\nNadam se da sam ovom temom i svojih 5 zaključaka pokrenula nekoga od vas da razmisli o tome koliko kvaliteta ima u sebi i da ga ne pokoleba ekstroverno okruženje koje nameće svoja pravila, Moje mišljenje je da za introverte ima mesta u preduzetništvu i da će se naši kvaliteti tek pokazati u pravom svetlu. Šta vi o tome mislite? Pišite mi OVDE.\nHvala na još jednom kafenisanju, a do novog druženja, pozdravljam vas\n← Zašto vam je potreban virtuelni asistent Zašto je grupni sastanak prepreka za radjanje najbolje ideje →


EXPRES - Srbija primljena u Izvršni savet Uneska sa 161 glasom "za"\nSrbija primljena u Izvršni savet Uneska sa 161 glasom "za"\nPARIZ - Srbija je danas izabrana za članicu Izvršnog saveta Uneska u naredne četiri godine, potvrdio je večeras Tanjugu ambasador Srbije u Unesku Darko Tanasković.\n"Izvršni savet je, zapravo "vlada" ove organizacije, tako da će, za razliku od prethodnog perioda, Srbija u periodu između dveju Generalnih konferencija aktivno učestvovati u odlučivanju u svim domenima delovanja Uneska", naveo je Tanasković.\nPodsetio je na to da je Izvršni savet nedavno preporučio da se, na predlog Albanije i grupe zemalja, zahtev "Kosova" za prijem u Unesko stavi na dnevni red GK, na šta Srbija nije mogla neposredno uticati.\n"Zemlje članice Uneska podeljene su, na osnovu geografske pripadnosti, po tzv. elektoralnim grupama. Svakoj elektoralnoj grupi pripada određeni broj mesta u Izvršnom savetu koji ukupno broji 58 članova", precizirao je Tanasković.\n"Dogovorom unutar izborne grupe postignuto je da broj kandidata za prijem bude jednak broju mesta koja se upražnjavaju, tako da su se, pored Srbije, kandidovale i Ruska Federacija, koja obnavlja mandat, Litvanija i Slovenija", rekao je Tanasković Tanjugu.\nMore in this category: « Procureo izveštaj o javnim kućama Vatikana\t"Protiv ulaska Srbije u EU 59 odsto Austrijanaca" »


Autor | www.FOLKOTEKA.net\nAlso tagged darko, darko-drinovac, hrvatska-peve, ica-zavr, ocenite-kako, pojedinim-scenama, ponovo-pokazala, potrebe-snimanja, pre-mesec, svoj-singl, svoje-seksi\nAlso tagged diseldorf, idemo dalje, kompozitor, nakon-izbora, nemacka, news, pesma, spektakl, tracevi, ugostiti-mnoge\nKristina Kovač završava svoju pesmu za Eurosong!\nSestra Kovač radi na svojoj numeri za ovo takmičenje, a pesma je u retro-pop-soul fazonu… Pevačica Kristina Kovač, koja uz oca Kornelija i sestru Aleksandru takođe komponuje pesmu za izbor srpskog predstavnika na „Evrosongu“, već je završila svoju numeru za ovo takmičenje. Preostalo joj je, kaže, još da je snimi, a poslednji rok za predaju kompozicija Posted in Uncategorized\nAlso tagged evrovizija, komponuje-pesmu, kornelija, kristina, nemacka, pesma, sestre kovač, svojoj-numeri, tracevi\nPINK 1,173,226 viewsDomaci film: Ma nije on takav (2010) 5,764 viewsB92 uživo 4,587 viewsDino Merlin 2011 – Nova pjesma – lyrics 3,278 viewsNemeš 2011 – Znam taj smešak – lyrics 3,117 viewsIvana Selakov feat. DJ Shone i Sha 2011 – Igraj dok postojiš – lyrics 3,113 viewsDomaći film “BESA” – Online gledanje 2,990 viewsNove zvezde Granda 2010 V sezona 22.01.2011. ženska grupa VIDEO 2,945 viewsAmi G. Show: gost Nataša Bekvalac (15.02.2011.) – online gledanje 2,469 viewsOsman Hadžić 2011 – Samo jedna žena zna – lyrics 2,412 views


Vakcine u porodilištu | Fit i zdrava mama\nU porodilištu se prvih dana uzima krv za metabolički skrining kako bi se otkrile eventualne urođene bolesti. Takođe se u većini porodilišta radi skrining sluha i pregled vida. Zatim se pristupa vakcinaciji, beba dobija jednu dozu BCG vakcine, koja se jedino daje unutar kože (intradermalno), za razliku od svih ostalih vakcina koje se daju u mišić. Posle nekoliko meseci na tom mestu na levoj podlaktici se pravi kolekcija imunskih ćelija i zatim se stvara ožiljak koji svi mi imamo.\nS obzirom da su u Srbiji još uvek prisutni pojedinačni slučajevi oboljevanja od tuberkuloze, u našem Kalendaru je još uvek prisutna BCG vakcina. U odnosu na drugu vakcinu, koja je protiv hepatitisa B, približili smo se evropskim kalendarima vakcinacije. Ova vakcina štiti od virusnog oboljevanja jetre i prevencija je za nastanak malignih bolesti jetre.


Maske, rukavice i kućno smeće zajedno na otpadu | Nova Ekonomija\nTokom pandemije korona virusa naglo se povećala količina otpada, a naročiti problem je što domaćinstva u Srbiji ne odvajaju medicinski otpad koji sada predstavlja rizik i za životnu sredinu i za radnike koji prikupljaju otpad. Prema propisima, maske nikako ne bi smele da završe na smetlištu, niti bi radnici smeli da dođu u kontakt sa medicinskim otpadom jer se sav otpad tretira kao zarazan.\nDodatni problem predstavlja i to što se otpad meša i kao takav završava na deponijama, naglašava Siniša Mitrović iz Privredne komore Srbije i dodaje da se to pitanje u našoj zemlji odlaže već dve decenije.\nKada je reč o postojećim rešenjima, tokom pandemije pokrenuta je nacionalna platforma za dijalog o životnoj sredini, pod nazivom "Eco Corner", naglašava Mitrović. Na njoj, kako kaže, stručnjaci i poslovna udruženja, predlažu rešenja o načinu postupanja sa otpadom.\nNema sumnje da su se komunlne službe u lokalnim samoupravama suočile sa velikim izazovima, a jedan od glavnih, uz hroničan nedostatak radnika, predstavlja i manjak profesionalaca obučenih da prvilno postupaju s medicinskim otpadom, kaže Marija Bogdanović, vođa projekta "Upravljanje otpadom u kontekstu klimatskih promena" koji se sprovodi u sklopu Nemačke razvojne saradnje.\nPrema njenim rečima, nedostaje i zaštitna oprema, vozila, kao i posebne kante, a veliki problem je i taj što se u Srbiji pravilno odvaja samo otpad iz zdravstvenih ustanova, dok medicinski otpad iz domaćinstava uglavnom završava pomešan sa ostalim na deponiji i može da predstavlja izvor zaraze.\nVažno je da kada sve ovo prođe, otvoreno analiziramo učinjeno, propuste i slabosti jer se ne može nastaviti sa istim praksama i politikom, zaključio je Siniša Mitrović iz Privredne komore Srbije.\nAnketa koja je u okviru projekta "Upravljanje otpadom u kontekstu klimatskih promena" sprovedena u 17 partnerskih opština, pokazala je da i pored trenutne situacije njihova komunalna preduzeća neometano rade. U najvećoj meri obezbeđena je zaštitna oprema za radnike. Međutim, kako se naglašava, lokalne samouprave ne odvajaju otpad koji nastaje u okviru zaštite zdravlja, niti imaju procene o njegovim količinama.\nTeretni brodovi u Srbiji ispuštaju opasne materije u reke\n‘Ajd što je na otpadu, nego ih bacaju ko kako stigne... oko biciklističke staze do Ade ih svuda viđam... na vršačkom bregu sad za vikend... užas!


Dačić: Preti nam dužničko ropstvo - Telegraf.rs\n07/09/12 | 15:52\nPremijer je uopozorio da Srbiji nedostaje nekoliko milijardi evra da bi ispunjavala obaveze, i procenjuje da bi stopa zaduženosti, i pored predviđenih mera, mogla da poraste na 60 odsto\nPremijer Ivica Dačić je upozorio danas da Srbiji preti dužničko ropstvo i blokada isplata davanja iz budžeta.\n- Državi nedostaje nekoliko milijardi evra da bi ispunjavala svoje obaveze - rekao je Dačić i poručio da će zato nedostajuća sredstva biti tražena i od Međunarodnog monetarnog fonda, i od Svetske banke i od država koje su voljne da pomognu Srbiji.\nOn je najavio da će Vlada do kraja naredne sedmice usvojiti novi set antikriznih mera koji će obuhvatiti rebalans budžeta, kao i nekoliko desetina zakona i podzakonskih akata kojima će se smanjiti troškovi države i podstaći rast proizvodnje.\n- Mi procenjujemo da je stopa zaduženosti već veća od 50 odsto i može se očekivati da, i pored svih ovih mera, ta stopa poraste na 60 odsto. Potrebne su nam mere za zaustavljanje krvarenja i sprečavanje bankrota, ali i dugoročne mere za privredni oporavak - objasnio je Dačić.\nPremijer je najavio da od ponedeljka počinje proces donošenja zakonskih predloga, sutra će biti održana sednica Socijalno-ekonomskog saveta, zatim utvrđen predlog rebalansa budžeta, a do kraja sledeće nedelje predlog svih zakona i podzakonskih akata za stabilizaciju stanja.


Institut za javno zdravstvo reagovao na informaciju o cijenama testiranja na virus korona - infoBirač\nU pojedinim medijima objavljena je informacija da ЈZU Institut za javno zdravstvo Republike Srpske naplaćuje uslugu komercijalnog testiranja 200 KM dok to “isto“ testiranje u FBiH, u privatnim laboratorijama, košta 60 KM.\n– Ovim putem želimo da obavijestimo javnost, ali i da demantujemo poluinformacije koje narušavaju ugled ЈZU Instituta za javno zdravstvo Republike Srpske i izazivaju nezadovoljstvo među našim građanima – navode iz Instituta.\nKako kažu, ЈZU Institut za javno zdravstvo Republike Srpske uveo je komercijalnu uslugu laboratorijske dijagnostike na virus SARS CoV-2 koja košta 200 KM. U pitanju je RT-PCR metoda za koju je cijena analize približna i kada se radi analiza drugih uzročnika, ne samo virusa korona.\n– Takođe, ovim putem želimo da naglasimo, da je testove za ovu vrstu usluge ЈZU Institut za javno zdravstvo Republike Srpske, obezbijedio sam, iz vlastitih sredstava te da isti nisu donirani, niti kupljeni sredstvima Vlade Republike Srpske – ističu iz ove zdravstvene ustanove.\nЈZU Institut za javno zdravstvo Republike Srpske je do dana (9. maja 2020.) testirao 13.443 uzoraka i testira uzorke svaki dan za sve zdravstvene ustanove u Republici Srpskoj.\nRadnici ЈZU Instituta za javno zdravstvo Republike Srpske imaju ogromnu odgovornost i svoj posao rade savjesno.\n– Osuđujemo svaki pokušaj narušavanja ugleda i digniteta ustanove i zaposlenih sa neprovjerenim informacijama – navodi se u saopštenju.\nNije moguće da Srbi prihvate 1. mart kao praznik BiH\nU Zvorniku obilježen Dan boraca i početka Prvog srpskog ustanka


Velike zasluge za odličan položaj ekipe, čiji napad predvode Danko Lazović, te Marko i Stefan Šćepović, imaju igrači Vašaša, koji su remizirali protiv Ferencvaroša - 1:1 u 30. kolu. Prethodno je u ovoj rundi Videoton na svom terenu savladao Haladaš sa ubedljivih 3:0.\nVašaš jeste bio inferiorniji rival na meču, protivnik je uputio čak 19 šuteva na protivnički gol, ali ništa nije pomoglo ovoj ekipi da dođe do trijumfa.\nFerencvaroš je poveo u 89. minutu preko Mihe Balažica, da bi remi doneo Tamaš Egersegi u sudijskoj nadoknadi i tako promenio tok šampionske trke. Sada je sve u rukama ekipe Marka Nikolića, koja će se okititi šampionskom titulom ako u naredna tri kola trijumfuje.\nUspe li u tome, biće to druga uzastopna sezona u kojoj naš stručnjak osvaja trofej, jer je prošle sezone bio prvak Srbije sa Partizanom. Podsetimo, u poslednja tri kola Videoton gostuje Vašašu, dočekuje Honved i ide na noge Diošđeru.


Regionalne vesti - Ponedeljak 01.03.2021 - 11:42\nUvođenje obaveznog vojnog roka podržava skoro tri četvrtine mladića u Srbiji, a skoro 40 odsto njih bi dobrovoljno otišlo u rat zbog Srbije.\nTo su pokazali rezultati istraživanja agencije "Haus od vin" koje je preneo današnji Blic.\nVraćanju obaveze služenja vojnog roka protivi se oko 24 odsto ispitanika, dok nešto više od tri odsto mladića od 17 do 30 godina nema stav o toj temi.\nMeđu onima koji podržavaju obavezno služenje vojnog roka, 80 odsto navelo je da bi služilo s oružjem u kasarni.\nIstraživanje je pokazalo i da vraćanje te obaveze podržava oko 80 odsto ispitanika iz Šumadije i Zapadne Srbije, oko 75 odsto sa juga i istoka Srbije, dok je najmanji procenat zabeležen u Beogradu, gde iznosi nešto više od 69 odsto.\nPodsetimo, prošla je decenija otkako je ukinuta obaveza služenja vojnog roka, a za ovih deset godina ta tema nikad nije prestala da bude aktuelna. Međutim, nakon što se oglasio predsednik Srbije i vrhovni komandant Vojske Srbije Aleksandar Vučić, čini se da vraćanje obaveznog vojnog roka nije više samo ideja, već i izvesna realnost.


Mobilni telefoni narušavaju zdavlje?\nD. C. 27. februara 2014. 05:00\nObimno istraživanje mogućih rizika usled upotrebe mobilnih telefona u Velikoj Britaniji nije pronašlo dokaze da su mobilni loši za naše zdravlje.\nPosle 11 godina detaljnog istraživanja, Mobile Telecommunications and Health Research Programme objavili su konačni izveštaj. Oni kažu da su pronađeni dokazi o tome da izlaganje zračenju bazne stanice tokom trudnoće utiče na rizik od pojave raka u ranom detinjstvu, a nema dokaza da korišćenje mobilnog telefona dovodi do povećanog rizika od leukemije.\nMeđutim, ovo nije kraj i istraživanje će se nastaviti.\nKada je istraživanje počelo, 2001. godine, bilo je mnogo neizvesnosti o mogućim rizicima po zdravlje usled upotrebe mobilnih telefona i srodnih tehnoloških uređaja.\nJedanaest godina kasnije, nisu nađeni dokazi o postojanju rizika po zdravlje usled radio talasa koje proizvode mobilni telefoni ili njihove bazne stanice.\nProfesor Dejvid Kogon kaže da sada možemo govoriti sa mnogo više samopouzdanja o bezbednosti savremenih telekomunikacionih sistema „Možemo reći da ne postoje veliki rizici, ali se nikad ne može dati apsolutna garancija bezbednosti. Zato će se istraživanja nastaviti u budućnosti.“\nOvo je jedna od najvećih studija o dugoročnnim posledicama po zdravlje usled upotrebe mobilnih telefona.\nProfesor Kogon kaže: „Nove tehnologije mogu otvoriti nova pitanja, mada jedan od naših projekata pokazuje da mobilni signali ne utiču na biološka tkiva. Drugim rečima, karakteristike mobilnih telefona još nisu kritične po zdravlje.“\nSvetska zdravstvena organizacija je objavila: „Povećan rizik od tumora mozga usled upotrebe mobilnih telefona nije ustanovljen. Da bi se ustanovilo da li česta ili dugogodišnja (preko 15 godina) upotreba mobilnih telefona izaziva rak mozga, potrebna su dalja istraživanja.“\nČinjenice su da sve više mladih sve duže tokom dana koristi mobilne telefone i da će se taj trend nastaviti. Zato su potrebna dalja istraživanja kako bi se utvrdilo šta se dešava sa zdravljem mladih sada, a šta će se dešavati za narednih petnaestak godina.\nProcene su da radnici hitnih službi tokom svog rada veliki broj sati u toku dana koriste mobilne telefone, pa su zbog toga izloženi dugotrajnom zračenju mobilnih telefona i baznih stanica. Zato su istraživači posebno istraživali uticaj mobilnih telefona na zdravlje ove populacije.\nProgramom je ispitivano i da li signali mobilnih telefona mogu da izazovu određene efekte u ćelijama ili tkivima – nisu ustanovljeni štetni uticaji na tkiva.\nProgram je zajednički finansirala Vlada i telekomunikacione kompanije, a nadzor je vršio nezavisni Odbor za upravljanje programom, kako niko od finansijera ne bi mogao da utiče na rezultate istraživanja.\nProgramom je obuhvaćen 31 pojedinačni istraživački projekat, posle čega je objavljeno 60 naučnih radova.\nI sami istraživači i finansijeri „ogradili“ su se time da su potrebna detaljnija i dugoročnija istraživanja o uticaju mobilnih telefona na zdravlje.\nGledano iz našeg ugla, činjenica je da su se istraživači bavili rizikom od raka i leukemije, a o drugim štetnim uticajima mobilnih telefona na zdravlje nije bilo govora (psiha, sluh, oči, kosa…).\nProizvođači, distributeri, pa i vladine telekomunikacione agencije zavise od novca koji se „obrće“ u mobilnoj telefoniji, pa je teško zamisliti da mogu da budu 100% objektivni kada je u pitanju štetnost mobilnih telefona.\nTehnički gledano, svaki mobilni uređaj manje ili više zrači: elektromagnetne, toplotne i zvučne talase. Sa druge strane, svako izlaganje talasima utiče manje ili više štetno na tkivo i mozak. Što je zračenje jače i vremenski duže – to je opasnije po organizam, a jače je što je bliže glavi!\nKada je reč o zračenju mobilnih uređaja, trebalo bi da i mi i naša deca sledimo sledeće savete:\nmaloj deci treba ograničiti upotrebu mobilnih telefona\ntelefonirajte što kraće\ntelefonirajte što ređe u toku dana\ndržite telefon što dalje od glave\nne spavajte pored mobilnih uređaja\nisključite ponekad mobilne uređaje\nodmorite se ponekad od savremenih elektronskih sredstava, pa se prošetajte ili se bavite nekim sportom u prirodi\nza trudnice je svako zračenje opasno\nradio talasizracenjezračenje i zdravljezračenje i karcinommobilni i zdravljemobilni telefon


RAS: Besplatna usluga mentoringa za prerađivačku industriju - Ekonomija - Dnevni list Danas\nPočetna » Ekonomija » RAS: Besplatna usluga mentoringa za prerađivačku industriju\n0Piše: Beta 06. marta 2019. 11.53\nJavni poziv će, kako se navodi, biti otvoren do 19. aprila, ukupan budžet znosi 3,9 miliona dinara, a krajnji rok za završetak mentoringa je 20. novembar 2019. godine. Preduzeća kojima je namenjen mentorig su grupisana u četiri oblasti: industrija mašina i opreme, prehrambena industrija, drvna i industrija nameštaja i industrija gume i plastike.\nProces mentoringa odvija se, kako se navodi, po metodologiji RAS-a, razvijenoj u dugogodišnjoj saradnji sa Japanskom agencijom za medjunarodnu saradnju (JICA).\n„Zainteresovani korisnici dobijaju sveobuhvatnu podršku u trajanju od 25 do 50 sati kroz individualni pristup u samoj kompaniji“, navodi se u saopštenju.\nDodaje se da vlasnik ili zakonski zastupnik privrednog subjekta i mentor zajedno proučavaju aktuelno poslovanje, razloge problema ili smetnje za dalji razvoj, najvažnije potencijale za rast i na osnovu konstatovanog stanja mentor i korisnik mentoring usluge razvijaju i sprovode akcioni plan koji ima za cilj poboljšanje poslovnih rezultata.\nPravo na učešće u Programu imaju MMSPP koji ispunjavaju sledeće uslove, da su registrovani na teritoriji Srbije pre aprila 2016. godine, obavljaju delatnost u okviru jednog od sektora preradjivačke industrije grupisane u četiri oblasti, da su izmirili obaveze po osnovu poreza i doprinosa i da su u većinskom privatnom vlasništvu.\nIstiče se da je do sada oko 2.000 korisnika izrazilo zadovoljstvo uslugom mentoringa i ocenilo da im je ta usluga pomogla u poslovanju, a trenutno je korisnicima na raspolaganju više od 50 akreditovanih mentora\nBesplatne usluge mentoringa, javni poziv, malih i srednjih preduzeća, RAS, Razvoj mikro, razvojna agencija srbije


Ministarstvo: Oko 3.500 đaka u Srbiji oboleli za nedelju dana | VRANJENEWS\nMinistarstvo: Oko 3.500 đaka u Srbiji oboleli za nedelju dana\nVranje - Broj novozaražene dece školskog uzrasta (od 6 do 18 godina) u sedmici od 7. do 13. oktobra bio je 3.442 (0,45 odsto) ako se gleda područje čitave Srbije, saopšteno je iz Ministarstva prosvete.\nKako javlja N1, ovo su podaci iz nadzora preuzetim iz elektronskog sistema Servis javnog zdravlja koje je Ministarstvu prosvete, nauke i tehnološkog razvoja dostavio Institut za javno zdravlje Milan Jovanović Batut, navode iz ministarstva.\nU osnovnim i srednjim školama na teritoriji Srbije ukupno je 63 (0,16 odsto) odeljenja (16 i manje učenika) koja su zbog najmanje tri slučaja infekcije učenika u odeljenju promenila način organizacije rada sa neposrednog na onlajn nastavu u poslednjih 10 dana, dodaju iz ministarstva.\n"Ukupno je 909 (2,31 procenta) odeljenja (17 i više učenika) koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih 10 dana i 132 (0,33 odsto) grupe u kojima se iz kombinovanog modela nastave prešlo na onlajn (pojava tri slučaja infekcije učenika) u poslednjih 10 dana", navodi se u saopštenju.\nTim za praćenje i koordinisanje primene preventivnih mera u radu škola doneo je odluku da se drugi model organizacije obrazovno-vaspitnog rada, odnosno kombinovana nastava od ponedeljka 18. oktobra primenjuje u srednjim školama na teritoriji tri lokalne samouprave Beograd, Vrnjačka Banja i Šabac, saopšteno je iz Ministarstva prosvete.


Ode i Miljenović - Košarka\nOde i Miljenović\nPodrazumevani veb mesta 25.09.2012., 19:40\nPrema informaciji koju je ovog popodneva objavio SOS kanal, talentovani plejmejker Nenad Miljenović je danas sporazumno raskinuo ugovor sa Partizanom i blizu je prelaska u ekipu Radničkog iz Kragujevca. Muta Nikolić je demantovao prelazak ali je potvrdio zainteresovanost:\n„Nismo doveli Miljenovića. Mi jesmo zainteresovani za njega, ali ko ne bi bio zainteresovan za mladog reprezentativca i jednog od najtalentovanijih igrača naše zemlje. Ako hoće da igra neka dođe kod mene“\nMladi plejmjeker se ne nalazi u protokolu na predstavljanju ekipe na Kalemegdanu što je dovoljan znak da je ipak podneo zahtev za raskid ugovora.\nE sad, kako je Dule jutros izjavljivao da su to sve laži i spekulacije medija koji su stavljeni u službu „protivnika“, ostaje da se vidi šta će na ovo imati da kaže crnogorski stručnjak.\nMiljenović se ovog leta vratio u Partizan sa pozajmice iz Mega Vizure, očekivalo se da dobije značajniju ulogu u podmlađenoj ekipi crno-belih ove sezone, ali nije uspeo da se nametne treneru Dušku Vujoševiću pored novopridošlih Vestermana i Tomasa.\nPrethodna vest Od koga je učio Del Boske\nSledeća vest Strotman ide u januaru\nOd koga je učio Del Boske\nStrotman ide u januaru


Naslovna Blog Gugl objavio da je dostigao prekretnicu s kvantnim kompjuterom (VIDEO)\nIstraživači Gugla su objavili članak u kojem kažu da su “kvantnim računarom” obavili proračun koji “tradicionalni računar” nikada ne bi mogao da dovrši.\nGugl kaže da je njegov eksperimentalni “kvantni procesor” za samo nekoliko minuta završio proračun na kojem bi “tradicionalni superkompjuter” radio hiljadama godina.\nTo otkriće danas objavljeno u naučnom časopisu “Nejčr” (Nature) pokazuju da je “kvantno ubrzanje moguće postići u sistemu stvarnog sveta i da ga ne sprečavaju nikakvi neotkriveni zakoni fizike”, napisali su istraživači.\nTa tehnika se oslanja na “kvantne bitove” ili “kjubitove” (qubits) koji mogu da istovremeno registruju podatke vrednosti i nula i jedan, što su vrednosti računarskog jezika. Velike tehnološke kompanije Gugl, Majkrosoft, IBM i Intel živo se bave tom tehnologijom.\nPošto mogu imati višeznačnu prirodu, “kvantne stvari mogu biti na više mesta istovremeno”, rekao je Kris Monro, fizičar Univerziteta Merilend, osnivač preduzeća za kvantna istraživanja “IonQ”. “Pravila su vrlo jednostavna, samo su zbunjujuća”, dodao je on.\nIBM se ubrzo osvrnuo na tvrdnju Gugla da je postigao “kvantnu nadmoć” što znači da se stiglo dotle da kvantni računar može da obavi proračun koji tradicionalni računar ne može ni tokom svog celog radnog veka. Dokument Gugla koji je nakratko bio na internetu, pokazao je da je računanje za koje bi najbržem superkompjuteru na svetu bilo potrebno 10.000 godina, Guglov kvantni procesor “Sycamore”, završio za svega tri minuta i 20 sekundi.\nAli istraživači IBM-a kažu da je Gugl potcenio “konvencionalni super-računar” koji se zove “Summit”, i da bi on mogao istu računicu završiti u roku od dva i po dana. “Summit” je delo IBM-a i radi u Nacionalnoj laboratoriji Ouk Ridž, u Tenesiju.\nBez obzira na to da li je Gugl postigao “kvantnu nadmoć” ili ne, njegovo otkriće može biti važno konkurentima, a ukazuje i da rad na tom polju sazreva.\n“Tačka ‘kvantne nadmoći’ koju je Gugl navodno postigao, ključni je korak u potrazi za praktično upotrebljivim kvantnim računarima”, napisao je Džon Preskil, profesor Instituta Kaltek iz Kalifornije koji je izvorno skovao termin “kvantne nadmoći”.\nI Monro je to rekao. “Zanimljivija tačka biće kada se napravi neka korisna aplikacija”, rekao je Preskil.\nPrethodni tekstNajbolja aplikacija godine je belgijski Ablo\nSledeći tekstApple potajno razvija novu komunikacijsku mrežu?\nBrend Lenovo Legion™ udružio snage sa kompanijom Ubisoft kao zvanični sponzor za računare i monitore...